Gefaf Qoraal iyo Gol-daloolooyin Iiga Muuqday Buugga Warjire: Xog iyo Xusuusqor Ee Axmed Siciid Cige, Qaybta Kowaad. Qoraa Siciid Maxamuud Gahayr\nTuesday July 21, 2020 - 18:08:19 in Wararka by Super Admin\nIyada oo ah markii kowaad ee aan naqdi ku sameeyo dhigane, waxa aan maanta qalinka u qaatay in aan laba qormo ku falanqeeyo dhiganaha Warjire: Xog iyo Xasuusqor, ee uu qoray Weriye Axmed Siciid Cige, daabacaaddiisa kowaad oo ay daabacday Shirkadda Sagaljet, waxa lagu daahfuray Hargeysa 28kii Feberweri 2020ka. Maqalka hal dhacdo oo buugga ku jirta, isla markaana aan u baahday in aan indhahayga ku arko ayaa sababtay in aan dhiisha u biyaysto akhriskiisa.\nMarka laga yimaaddo qormadaas aan ku faaqidi doono qaybta labaad ee maqaalkan, waxa igaga sii darnaaday gol-daloolooyinka kale ee aan arkay. 24ka saacadood iyo toddobada maalmoodba sacabka la garaaci maayo, waa in farta lagu fiiqo gurraca la arko, si marka dambe looga gaashaanto.\nWalaw qoraagu yahay Suxufi waayo-arag ah, haddana waxan dareemayaa in uu jiro farqi u dhexeeya wartebinta iyo qoraalka. Weliba waxa uu Axmed Siciid Cige u badnaa dhanka warbaahinta ee maqalka iyo muuqaalka ah, sidaas awgeed ayaa naqdi loogu heli karaa warbixintiisa buugga ku jirta ee dhigaalka qoran ah. Ma gudbin buuggayga kowaad, labaad iyo saddexaad illaa dad badani ila eegeen oo saxar-tireen.. Maxamad XG Abdibashir, Jamaal Cali Xuseen, Cabdiraxmaan Cali Xirsi, Abwaan Axmed Aw Geeddi, lKhalid J. Qodax, Muhammad Suleiman iyo Cabdishakuur Xaaji Maxamuud Mawliid Muuse Dacar (Heersare) ayaa ka mid ah ragga dalcaddaas adag iga saaray. Qofku marka kowaadba madax bannaani isma siin karo.\nMarka laga bilaabo boggaa kowaad oo ku bilbaamaya tirsiga 1aad illaa bogga u dambeeya waxa uu diiwaanka Warjire: Xog iyo Xasuusqor, Weriye Axmed Siciid Cige uu ka kooban yahay 412 bog. Tiradaas waxa ku jira xitaa bogga lagu sheegayo magaciisa, xilliga la daabacay, shirkadda Sagaljet ee daabacday, xuquuqda lahaanshaha qoraalka, gu’ga la daabacay tusmada iyo hordhaca.\nBuuggani malaha mahad-naq iyo afeef midna. Cidna Axmed Siciid Cige abaal ugma hayo xog, sixid, erey, aqoon, niyadsami ama adduun lagu taageeray. Haddii aan kuwaas la maamuusin, kollay cid akhridayna hadalkeeda daa… Waxba looma oga, waa sida ay ila tahay.Jaldiga hore waxa ku qoran magaca buugga, waxaana ku yaalla sawirka qoraha, jaldiga dambena waxa ku suntan ereyo qoraha laga yidhi.\nHordhaca waxa ku xiga weedho laga yidhi qoraha, kaddibna waxa aad u gudbaysaa qabta kowaad oo ku saabsan dhacdooyinkii ugu waaweynaa ee uu weriyay 40 sanno, kaddibna waxa loo gudbayaa qaybta 2aad oo ka kooban dad uu la kulmay ama waraystay. Marka laga yimaaddo xogta uu xambaarsan yahay iyo dhacdada aan faallayn doono, waa buug aan la tifaf-tirin oo aan higgaad ahaan la toosin.. Ma xarfaha labanlaabmaa, ma isku mulaaqa barta ay kala leeyihiin shaqallada dhaadheer iyo kuwa gaabani baa?\nMa magacyada gaarka ah ee ku bilaabmaya xarfaha waaweyn laakiin imaka ah b (baaruud, barre, berbera) m (muqdisho, maxamed, mustafe) j (jire, june, julay), s (siyaad, soomaalida) x (xamar), d (ducaale) f, (kuba) ah baa? Ma tuducaynta (paragraphing) maqan ee bog wax ku dhaw dabada la isu gelinayaa, ma, ma, ma!. Ma magacyada qalaad ee Ethopia, Saudi Arabiha iyo December baa?.. Magacyadaas miyaan Soomaali lagu qori Karin?\nMa magacyada ku dhammaada "M” ee Soomaaliga "N” u rogayo waxna aan laga qaban qoraaguna sidii afka Carabiga u qora sida Ibrahim, Cabidsalam, Adam baa? Ma Z iyo P lagu dhexdaray afkii sida Zeylici iyo Jaziira baa? In P, V iyo Z laga dheeraado inta la karo ayay ila tahay. Ma hadkadyada aan loo meel deyin ee bannaanka iska yaalla iyo joogsiyada xarfaha yaryari ka dambeeyaan baa? Ma qormooyinka qoraaga laga yidhi ee afka Ingiriisiga ku qoran baa? Dadku afka qalaad ma yaqaanno, yaa u hal-tebinaya ardayda ku jirta dugsiga ku jirta, dadka bawsaday sida Soomaaliga loo qoro ee waaweyn iyo reer miyiga?\nQof kasta oo aqoon u leh xeerarka qoraalka ee lagu dhigto dugsiyadu waa uu jidh-diidayaa dhigaalka ka hooseeya heerkii laga filayay suxufiga waayo-aragga ah. Waa buug aan lahayn raad-raac iyo hal xus oo meel kale uu qoraagu ka soo xigtay, sidaas awgeedna waa dhigane uu horrayso iyo dambaysaba xogtiisa, xaashiyihiisa, xarafyadiisa iyo xilkiisaba uu mudanuhu gooni la yahay. Qoraagu malaha waxa uu raacay xeer cusub oo aan weli inna soo gaadhin… Allaylehe jid cusub ayuu jeexday!\nWaxa si samafal u badan aan bishiiba ku eegi jiray 1 buug…. Ugu yaraan saddexdii gu’ ee u dambeeyay waxa aan ka qayb-qaatay soddomeeyo buug oo 80% ahaa is-xilqaan, inta aan kor iyo hoos habeeyo ayaan qoraha u diri jiray, waxaanaan gufayn jiray meelo badan… Imaka se haddii ay soo baxeen buug sidan isugu cayn iyo bayd go’an, wixii danta guud ahaana aan hore u fuliyay, waa in aan tifaftirkii lacageeyo kkkk tirada taas ku dara.. Buugaagta qaabkan oo kale u dhigan waxa aan mararka qaarkood ku celin jiray qoraha oo aan odhan jiray "hawsha noocaas ah ka soo qabo”, markaas ayaan waajibka ka gudan jiray. Kollay Warjire wax aan ka qabtaaba waa yaraan lahaa malaha.\nTusaale ahaan, qaybta kowaad waxa ay ku bilaabmaysaa "Radio muqdisho waxaan ku biiray badhtamihii sanadkii 1976 markii aan soo dhamaystay dugsigeygii sare ee jamaal cabdi-naasir ee xamar, isla markaana sida cadaada ahayd aan soo dhamaystay lixdii bilood ee tababarkii milleteriga ee dugsigii xalane ee xamar, iyo sanadkii macallinimada ee shaqada qaranka oo aan macallim ka noqday dugsiga dhexe ee magaalada Cadale ee gobolka shabeelada dhexe oo ku taalla xeebta badweynta indida”. Haddii aad goosankaas qoraalka ah ama tuducaas aad toosin lahayd, immisa gef ayaad ku aragtaa? Anigu waxa aan ka tiriyay 16!\nQaybta labaad oo ah inta u dhexaysa 136-367 ahna 231 bog waxa ay xusaysaa ku dhawaad taariikhda dad waaweyn sida Marxuun Cigaal, Marxuun Xaaji Cabdikariin Xuseen, Siilaanyo, Xasan Ciise, Marxuun Fagadhe, Baresare Gees, Baresare Saleebaan Axmed Guuleed, Guduudo Carwo, Cabdi-Qays iyo qaar kale. Qof weyn oo bog, bog iyo badh, laba bog ama celcelis ahaan lagu buquujiyay 2.5 bog lagama bogan karo, Weliba waxa uu ku dhex darayaa kulankoodii, aragtiyihiisii, weedho uu leeyahay iyo xogta uu doono Qoraagu, illeen buugga cidina lama eegin, talo kama weyddiin, naqdi laguma celin, lamana lafa-gurin’e. 367-411 waa bundad sawirro ah. Boggaga 115-134 ayaa iyaguna ah sawirro. 64 bog ayaa ah sawirro. Bog kasta laba sawir ayaa ku yaalla, ku dhawaad 118 sawir oo Axmed Siciid Cige dad la galay ayaad ka boganaysaa.\nMarka taariikhda qof la dhammeeyo, haddii ka kale bog cusub laga bilaabi jiray, imaka dabada ayaa la isugu qabtay.. Sidii ay weriyeyaashu hadalka u duddubin jireen ayaa qormooyinka loo dareeriyay…….. Waa dhigaal shuban oo isku wada naban… Haddii geeduhu ay hawo, biyo iyo cadceed waayaan marka ay si dhaw isaga ag baxaan, wuxuu dhigananuhu u baahnaa faalal, kala-fogayn iyo fakaag lagu kala hormeeyo. Taariikhaha laga gudbinayo dadkan kala geddisan qaarkood waa wax u dhigma war-maalmeed dhawr daqiiqo soconaya, ma aha kuwo la sii geliyay tacab, baadhitaan, xaq-siin iyo xog-raadin dheeraad ah. Qaar badan waxa aad nuxurkooda moodaysaa sheegidda ah inay qoraha kulmeen qofkaa.


C/raxmaan Ceynte oo Farriin kulul u diray Farmaajo & Kheyre [Waa inaan qooq siyaasadeed laga qaadin is-casilaadda Jawaari] | Goobjooge.net: Somali News, Somalia news Analysis.\nC/raxmaan Ceynte oo Farriin kulul u diray Farmaajo & Kheyre [Waa inaan qooq siyaasadeed laga qaadin is-casilaadda Jawaari]\nWasiirkii hore ee Qorsheynta dowladii hore ee Soomaaliya C/raxmaan Yuusuf Ceynte oo mar soo noqday xoghayihii madaxweyne Farmaajo ayaa farriin culus u diray Madaxweynaha iyo Ra’iisal Wasaaraha Soomaaliya.\nIsagoo ka hadlayay is-casilaadii Guddoomiyaha Baarlamaanka Maxamed Sheekh Cismaan Jawaari ayuu uga digay madaxda sare inaysan wax uu ugu yeeray qooq siyaasadeed ka qaadin is-casilaadda Jawaari, wuxuuna soo jeediyay sadex qodob oo muhiim ah.\nHOOS KA AKHRISO FARRIIN C/RAMMAAN CEYNTE\nWaxaan codkeyga ku biirinayaa jamaahiirtii u mahad celisay Guddoomiye Jawaari, sida xilkasnimada iyo waayeelnimada leh ee uu isku casilay, isagoo u turay guud ahaan dowladnimada Soomaaliya, gaar ahaan midnimada Golaha Shacabka. Siduu khudbaddiisa ku sheegay, waalidka ayaa ubadkiisa uga laxaw badan kuwa aan dhalin, balse sheegta. Guul-darradiisii siyaasadeed ayuu u rogay libin qarannimo.\nHaddaba, maxaa haatan la gudboon hoggaanka dalka?\n1. Inaan qooq siyaasadeed laga qaadin is-casilaadda Jawaari, balse loo arko fursad dahabi ah oo lagu asteyn karo xasillooni siyaasadeed, taas oo ku saleysan wadar-oggol. Wadiiqadda kali-telis waa middii noo horseedday dagaalkii sokeeye, kamana hirgali karto gayiga Soomaaliya.\n2. In xoogga iyo xoolaha qaranka lagu bixiyo sidii cadowga ummadda Soomaaliyeed ee Al-Shabaab loo wiiqi lahaa, shisheeyaha dalkeenna kusoo qamaamayna la isaga caabbin lahaa.\n3. In la ilaaliyo sarreynta sharciga, oo ay ugu horreyso kala madax-bannaanida laamaha dastuuriga ah ee dalka, sida: Fulinta, sharci dajinta iyo garsoorka. Isku milankoodu wuxuu naafeeyaa hannaanka dimoqraadiyadda, wuxuuna horseedaa burbur.\nHaddiise is-casilaadda Jawaari lagu badsado dhibco siyaasadeed, waxaa halis loogu jiraa fitno aan laga soo waaqsan muddo dheer.\nPrevious articleMadaxweyne Farmaajo: “Jawaariyow anigaa tanaasulay, iyadoo dadku i rabo, wuxuuna Alle igu bedelay..” [Daawo]\nNext articleDowladda Ruushka oo Mareykanka uga digtay Dagaal toos ah oo ku dhex maraya Dalka Suuriya


Beesha Caalamka Oo Somaliland Ka Walaacsan | Baligubadlemedia.com\nBeesha Caalamka Oo Somaliland Ka Walaacsan\nWaddamada Beesha Caalamka ee Somaliland ka taageera dhinaca horumarka iyo dumuqraadiyadda ayaa aamminsan in dimuquraadiyadda Somaliland hoos u socoto, islamarkaana madaxda Somaliland laga la’yahay bisayl siyaasadeed iyo horusocod dhanka doorashooyinka ah.\nErgayga gaarka ah ee Midawga Yurub oo dhawaan kulamo Hargeysa kula qaatay Madaxweyne Muuse Biixi Cabdi iyo hoggaamiyeyaasha mucaaradka ayaa faro madhan kala noqday dhexdhexaadinta dhinacyada oo ku muransan xubnaha cusub ee Komishanka doorashooyinka.\nXogo uu helay wargeyska Geeska Afrika ayaa sheegaya in warbixinta ergaygu ku celiyay dalalka Somaliland ka taageera horumarka iyo dimuqraadiyaddu ay muujisay in Somaliland hoos u socoto dhanka doorashooyinka si kasta oo ay wakhti iyo dhaqaale u galiyeen horusocodsiinta dimuqraadiyadda.\nWaxa la filaya in ay dhambaal ay ku midaysan yihiin dalalkani soo gaadhsiiyaan madaxweyne Biixi, islamarkaana wefti kale oo culus u soo diraan maaddaama ay farta ku godayaan xukumadda oo laga la’yahay fududaynta iyo hawl socodsiinta arrimaha doorashooyinka.\nXisbiga Waddani iyo madaxweyne Biixi ayaa labadii sanno ee uu xilka yahay waxay ku muransan yihiin Komishanka taas oo noqotay caqabada koobaad ee doorashooyinka hor taaggan iyada oo ay jiraan caqabado badan oo u baahan in wax laga qabto.\nMucaaradka ayaa madaxweyne Biixi ku eedeeyay in aanu doorasho diyaar u ahayn islamarkaana uu muran bilaabayo marka khilaaf dhammaadaba laakiin, madaxtooyada lafteeda ayaa ku adkaysanaysa in ay doorasho diyaar u tahay.


Imaaraadka Carabta Oo Mar Kale Dharbaaxo Kuluul Kala Kulmay Djibouti | Saadaal Media\nImaaraadka Carabta Oo Mar Kale Dharbaaxo Kuluul Kala Kulmay Djibouti\nXukuumadda Djibouti ayaa sheegtay in ay qarameyneyso Saamiga Shirkadda Dekadda Djibouti, taasi oo gaareyso saddex meelood labo meel ee dekadda “Doraleh” ee Konteenarada, arrintani ayaa sii kordhineysa khilaafkii ka dhaxeeyay Djibouti iyo Shirkadda DP World.\nMadaxtooyada Djibouti ayaa sheegtay in si toos ah loo qarameeyay Saammigan, dowladdana ay la wareegi doonto dekadda iyada oo laga fogaanayo farogelinta shirkado Shisheeye.\nUjeedada go’aanka qarameynta ayaa waxaa lagu sheegay inuu yahay mid lagu ilaalinayo danaha asaasiga ah ee dalka iyo danaha dalalka ay isbaheysiga yihiin.\nShirkadda DP World ayaa waxaa ay la wareegtay Saamiga saddex Meelood dekadda Doraleh,taasi oo keentay in muddo Lix Sano ah uu muran ka dhex taagnaa xukuumadda Djibouti kuna saabsanaa cidda xaga u leh in ay Maamusho dekadda.\nGo’aanka qarameynta ayaa imaanaya shan Maalin kadib markii ay DP World ay sheegtay in ay u dacwooneyso Maxkamadda Caalamiga ah ee London, iyada oo tilmaantay in Djibouti ay u diideyso Maamulidda dekadda Doraleh ee Konteenarada .\nKhilaafka labada dhinac waxaa ugu muhiisanaa markii uu caddeeyay Baaraha guud ee Djibouti Xasan Ciise bishii bishii Febraayo in la soo afjaray waxyaabihii gaarka ahaa ee la siiyay Shirkadda DP World taasi oo aheyd in dekadda Doraleh ay maamusho muddo dhan 50 sano.\nSida ay sheegayaan tiro koobyo rasmi ah ee Djibouti in dekadaha dalka ay Maalintii isticmaalaan 70 Markab kuwaaso oo ka yimaada 59% qaaradda Aasia, halka Maraakiibta ka timaada Yurub ay gaarayaan 21%, Maraakiibta ka timaada qaaradaha kale oo ay ka mid tahay Afrika ayaa iyagana gaarayaan 16% .


Muqdisho: Al Shabaab oo Xalay Goob Xaflad Aroos ah Ka Socotay Ku Weeraray Bombaanooyin Khasaaro Dhaliyay(Hadhwanaagnews) Friday, October 19, 2012 Muqdisho-(HWN)- xaflad aroos ah oo xalay ka socotay gudaha magaalada Muqdisho gaar ahaan xaafada Warshada Caanaha Muqdisho-(HWN)- Xaflad aroos ah oo xalay ka socotay gudaha magaalada Muqdisho gaar ahaan xaafada Warshada Caanaha ee degmada Hodan ayaa lagu weeraray bob gacmeed khasaaro kala duwan dhalisay.\nDad goob joogayaal ah oo ku sugnaa xaflada arooska ayaa warbaahinta u sheegay in xaflada arooska ay aheyd mid si aad loo buuxa dadkuna ay baadhi ama music ciyaarayeen balse mar qura laga war helay bom gacmeed gudaha arooska lagu soo tuuray taasi oo dhalisay dhimasho iyo dhaawac kala duwan.\nInta la ogyahay 3 ruux ayaa ku geeriyotay\ninkastoo wararka ay sheegayaan in ay dadka dhintay gaarayaan ilaa iyo 5 ruux waxaana sidoo kale dhaawacyo ka soo gaaray ilaa iyo sakaal ruux oo kale.\nQaraxaan xalay lagu weeraary goobta xaflada arooska gudaha Muqdisho ayay dadka ku eedeynayaan kooxda Al Shabaab hayee shee aysan jirin sheegasho dadkii qaraxaasi ka dambeeyay waxaana goobtii aroos ay noqotay meel lagu kala cararay.\nDurba markii uu qarax dhacay waxaa goobta soo gaaray gawaarida Ambulasta oo Muqdisho si xowli ah ugu shaqeysa waxaana halkaasi laga qaaday dadkii dhaawacyada ka soo gaaray bom gacmeed gacmeed xalay lagu weerray xaflada arooska.\nHadaba wixii war ah ee ka soo kordhaa dhibaatadii xalay ka dhacday goobta xaflada arooska waxaad kala socon doontaan Shabakada caalamiag ah ee hadhwanaagnews.com Xasankuuriya\nxasankuuriya@yahoo.com <?xml:namespace prefix = o ns = "urn:schemas-microsoft-com:office:office" /> Friendly Link


Kooxaha gurmadka deg degga ah oo sida qof ku dhaawacmay weerarka. Jan. 20, 2016.\n10 illaa 12 qof oo hubeysan ayaa galay Jaamacadda Bacha Khan University ee magaalada Charsadda ee woqooyiga dalka Pakistan.\nWeerar iyo qarax arbacada (1/20/2016) lagu qaaday jaamacad ku taalla woqooyiga galbeed ee dalka Pakistan ayaa lagu dilay ugu yaraan 25 qof, ayada oo tobaneeyo kale lagu dhaawacay, sida ay sheegeen ilo-wareeydo caafimaad iyo saraakiil.\nKoox argagixiso ah oo ka koobnaa 10 illaa 12 qof ayaa galay jaamacadda Bacha Khan University ee magaalada Charsadda, qiyaastii 9-kii subaxnimo, waxaana ay xabado ku fureen ardayda iyo macallimiinta, sida ay sheegeen saraakiisha.\nKu xigeenka dambi-baaraha guud ee booliiska gobolka, Saeed Wazir Khan, ayaa sheegay in ugu yaraan laba qof oo is-miidaamiyey ay ka mid ahaayeen argagixisada weeraray jaamacadda.\nAfhayeen u hadlay Taalibaanka Pakistan, Mohammad Khorasani, ayaa sheegay in kooxdiisa aysan wax shaqo ah ku lahayn weerarka lagu qaaday Jaamacadda, isaga oo sheegay in goobaha aan milatariga ahayn aysan ku jirin liiska meelaha ay weeraraan.\nBayaan uu usoo diray VOA, ayuu Khorasani ku sheegay in weerarkii Arbacada uu yahay mid ka dhan ah shareecada Islaamka.\nRa’iisul wasaaraha Pakistan, Nawaz Sharif, oo iminka booqasho ku jooga Zurich ayaa cambaareeyey “Weerarkan fuleynimada ah”, waxaana uu sheegay inuu “Si qoto dheer uga naxay dhacdadan murugada leh”.\nJaamacaddan oo ku taalla gobolka Khyber Pakhtunkhaw, ayaa waxa ay hooy u tahay in ka badan saddex kun oo arday.


27% Suuqleyda Ma Lahan Qorshayaal Kiniin Ah ... Haddana! | Martech Zone\n27% Suuqleyda Ma Lahan Qorsheyaal Kiniin… Haddana!\nJimco, Janaayo 27, 2012 Douglas Karr\nWaxaan jecel nahay in aan yeelano kafaala qaade weyn sida Zoomerang iyo kooda barnaamijka doorashada ee bilaashka ah si loo ogaado waxa iyo sida ay suuqyadu u dareemayaan waxyaabahayaga iyo in la siiyo aragti ku saabsan xeeladaha ay dejinayaan. Ra'yi ururinteenii ugu dambeysay ayaa wax laga weydiiyay qorshooyinka loogu talagalay suuqleyda markay tahay suuqa kiniinka.\nSannadkii hore, Forrester ayaa saadaaliyay koritaanka weyn ee akhristaha iyo kiniiniga suuqa - oo suuqa la soo saaray. Kuma soo saarin iib fudud, laakiin sicir-dhimista gardarrada ah ee akhristayaasha iyo kiniiniyada ayaa ka dhigaysa iyaga kuwa ka jaban kan taleefannada gacanta!\nMaxay taasi uga dhigan tahay ururkaaga? Nasiib wanaagse, qiyaastii 50% ka mid ah dhagaystayaasheena ayaa sheegay inay qorsheynayeen sidii ay ugu hagaajin lahaayeen goobahooda isticmaalka kiniiniga…. laakiin layaab leh 27% ayaa sheegay inaysan haba yaraatee wax qorshe ah lahayn!\nWaxaan saadaal u samaynayaa dadkaas here 2012 qaadashada kiniiniyada ayaa kaa dhigi doonta inaad dib uga fikirto qorshooyinkaaga. Akhristayaasha iyo kiniiniyada waxay bixin karaan khibrad akhris oo u gaar ah oo celceliska degelku aanu soo saari karin. Codsiyada otomaatiga ah ee daabacaadda, maktabadaha cusub ee kumbuyuutarrada lagu hagaajiyo iyo mawduucyada CMS ayaa lagu sii daayaa si aad u sarreeya, iyo bogagga jawaabta leh (ee u dhigma cabbirka shaashadda kiniinka) ayaa u fududeynaya nolosha naqshadeeyayaasha.


Arsenal oo tababare cusub yeelatay kaddib markii uu ka tagay Wenger – Puntland Post\nPosted on May 23, 2018 May 23, 2018 by PP-Muqdisho\nArsenal oo tababare cusub yeelatay kaddib markii uu ka tagay Wenger\nTababaraha cusub ee Unai Emery\nLondon (PP) ─ Kooxda Arsenal ayaa si rasmi ah u yeelatay tababare cusub, kaddib markii uu ka tagay tababarahoodii hore Arsene Wengar oo soo laylinayay kooxda muddo 22-sano ah.\nTababarihii hore ee Kooxda PSG iyo Sevilla oo ka kala dhisan dalalka Spain iyo Faransiiska, Unai Emery ayaa si rasmi loogu magacaabay tababbaraha cusub ee Kooxda Kubadda Cagta ee Arsenal.\nTwitter-ka Kooxda Arsenal ayaa lagu shaaciyay in Tababare Unai Emery uu yahay macallinka cusub ee Kooxda, isla markaana uu hormar weyn kusoo kordhin doono kooxda oo muddooyinkii dambe uu ku yimid hoos-u-dhac.\nMacallin Unai Emery ayaa laga dhex-xushay tababarayaashii u sharaxanaa inay layliyaan kooxda Arsenal, waxaana saacadihii u dambeeyay uu ahaa ninka loogu hadal heynta badnaa.\nSidoo kale, Mikel Arteta oo horay ugu soo cayaaray Kooxda Arsenal ayaa markii hore loo waday in loo magacaabay, balse khibraddiisa shaqo ayaa waxaa ka hor-yimid maamulka sare ee Kooxda The Gunners.\nDhanka kale, Tababare Unai Emery ayaa horay u soo Tababbaray Sevilla, isagoo saddex jeer isku xiga u qaaday koobka Europe League, sidoo kale wuxuu soo tababaray oo uu dhawaan kasoo tagay Kooxda PSG oo uu kula guuleystay Horyaalka League 1 iyo labo Koobka Faransiiska iyo kan Super Copa.\nUgu dambeyn, Kooxda Arsenal oo muddooyinkii dambe hoos u dhac dhanka cayaaraha ah uu lasoo darsay, ayaa waxaa la filayaa inuu isbedel weyn ku yimaado xilli cayaareedka soo socda, inkastoo sannadkan aysan ka qayb-geli doonin koobka kooxaha Yurub ay ku hardamaan ee UEFA Champions League oo sidoo kale ay sannadkan aysan ka qayb-gelin.


Xildhibaan Sadiiq Warfaa oo kamid ah Gollaha Shacabka ee Baarlamaanka Soomaaliya\nMUQDISHO, Soomaaliya - Xildhibaan Saadiq Xirsi Salaad [Saadiq Warfaa], Gudoomiyaha Guddiga Difaaca ee Baarlamaanka Federaalka Soomaaliya ayaa sheegay in sanadka soo socda ee 2019, loo kordhin doono ciidamada xooga dalka Miinsaaniyadda ku baxda sanad walba.\nSababta ugu wayn oo ay u sameynayaan arrintaan ayuu ku sheegay baahi loo qabo in la dar-dar geliyo dhismaha ciidamada xooga dalka Soomaaliyeed, si ay noqdaan kuwa tayo leh, islamarkaana dalka ka saari kara Xoogaga Al-Shabaab.\nXilldhibaan Sadiiq Warfaa ayaa shaaca ka qaaday in qorshahaan uu Guddiga Difaaca ee Baarlamaanka Federaalka Soomaaliya kala hadli doono Madaxweynaha dalka, ahna Taliyaha guud ee ciidamada xooga dalka, iyo Ra'iisul Wasaare Xasan Cali Khayre.\n"Si loo helo ciidamo xoog leh oo uu dalkaan yeesho waa in la kordhiyaa Miinsaaniyadda ku baxda, oo Wasaaradda Gaashaandhiga la siiyaa waxay u baahan tahay, si loo dhiso ciidamo Soomaaliyeed," ayuu Xilldhibaanka u sheegay warbaahinta.\nHadalka Xilldhibaan Sadiiq Warfaa ayaa wuxuu kusoo aadayaa iyadoo ciidamadda xooga dalka ay yihiin kuwa isku diyaarinaya in amaanka guud ee dalka ay kala wareegaan kuwa AMISOM, oo qorshuhu yahay inay isaga hayaamaan wadanka sanadka 2022-ka.\nDowladda Imaraaadka oo dhaqaalo badan ku bixin jirtay dhisitaanka ciidamada Soomaaliya ayaa hadda jaratay, kadib khilaaf siyaasadeed oo soo kala dhex-galay labadda dhinac, taasoo sababtay inay hoos u dhacaan adeegydda qaar ee ciidamada.\nTan iyo xiligaas, dowladda Soomaaliya ayaa raadineysay taageero cusub, iyo dal buuxiya booska uu Imaaraadku faarujiyay, waxaana ay qorshahaas hordhigtay dowladaha Turkiga iyo Qadar, oo hadda loo arko saaxiibo aadka ugu dhow xukuumadda hadda jirta.\nShirkaddan ayaa ka caawinaysa maamulka Farmaajo inuu ku guuleystay qorshooyinka...\nSoomaliya 13.10.2018. 14:09


Abaal-marin la xiriirta akhbaar ku saabsan tahriibiye Pakistani ah\nTani waa faallo ka tarjumeeysa aragtida dawlada Mareykanka\nWaaxda arrimaha dibadda ee Mareykanka ayaa ku dhawaaqday laba abaalmarin oo la siin doono ciddii keenta xog la xiriirta mukhalaska Abid Ali Kahn oo u dhashay dalka Pakistaan.\nAbaalmarinta ugu horeysa oo gaareysa ilaa 1 milyan oo dollar ayaa loo balanqaaday cidii keenta xog lagu xiriirin karo ama xukunka Ali Khan, halka $1 milyan oo dollar ee labaad la siin doono cidii keenta xog horseeda carqaladeeynta maaliyadeed ee shabakada Ali Khan ee dadka tahriibisa.\nAli Khan ayaa lagu eedeeyay inuu ka howlgalo shabakad wax tahriibisa oo fadhigeedu yahay Pakistan, taasoo fududeysay socdaalka shaqsiyaadka aan sharciga lahayn ee Mareykanka uga imaanaya Bariga Dhexe iyo Koonfur-galbeed ee Aasiya si ay lacag uga qaataan oo ay dheertahay qorsheynta iyo isku dubaridka socdaalka caalamiga ah ee Pakistan isaga oo maraya waddamo badan, Ali Khan ayaa lagu eedeeyay inuu siiyay muwaadiniinta ajnabiga ah dukumeenti been abuur ee loo isticmaalo safarka.\nUrurada wax tahriibiya sida kan Ali Khan ayaa ka faa'iidaysta dadka nugul waxayna si xun u halis galiyaan shakhsiyaadka la tahriibinayo.\nDadka loo soo tahriibiyo dalka Maraykanka ayaa inta badan waxa ay maraan koonfurta iyo badhtamaha America kuwaas oo ku lug yeelan kara maalmo badan oo ay ku dhex lugaynayaan dhul adag oo ay cunto iyo biyo yari ku jiraan, iyada oo qaar badan oo ka mid ah ay dhibane u yihiin dhac iyo tacadiyo inta ay safarka ku jiraan.\nAbriil 7deedii ee 2021 Waaxda Caddaaladda ee Mareykanka ayaa daaha ka qaaday eedeymo federaali ah oo laga gudbiyay degmada Bari ee Virginia eedeymaha Ali Khan ee ku saabsan shirqoolka lagu dhiirigelinayo oo uu ku kicinayo ajaaniibta inuu si sharci darro ah ku soo geliyo Mareykanka, iyo Keenida Shisheeyaha dalkan Maraykanka.\nSidoo kale bishii April Waaxda Khasnadda waxay soo rogtay cunaqabatayn ka dhan ah Ali Khan iyo ururkiisa Dembiyada Ku-meel-gaarka ah iyada oo la raacayo Amarka Fulinta ee 13581Ka ee ka -hortagga Hantida Ururrada Dembiyada Caalamiga ah oo ka yimid isla fal dambiyeed.\nAbaalmarinadan waxaa lagu balanqaaday Barnaamijka Abaalmarinta Dambiyada Abaabulan ee Waaxda Gobolka.\nIn ka badan 75 dembiilayaal heer caalami ah iyo kuwa ka ganacsada mukhaadaraad waaweyn oo la horkeenay cadaalada iyadoo la raacayo Barnaamijka Abaalmarinta Dambiyada Abaabulan ee Ku-meel-gaarka ah iyo Barnaamijka Abaalmarinta Mka hortaga aandooriyaha tan iyo 1986, iyadoo Wasaaraddu ay bixisay in ka badan $150 milyan oo abaal-marin ah ilaa maanta.\nSi aad u soo gudbiso macluumaadka Abid Ali Khan, waxaad email ku soo diri kartaa abid_khan.tips@ice.dhs.gov adoo wacaya 1-802-872-6199 ama fariin ku diraya WhatsApp +1-786-583-5997.\nAbaalmarin bixintan ayaa muujineysa sida ay Mareykanka uga go’an tahay la dagaalanka dambiyada caalamiga ah iyo in cadaaladda la horkeeno kuwa baxsadka ah ee ka howlgala meel ka baxsan Mareykanka.


Maxkamad ku taalla Galmudug oo toogasho ku xukuntay labo askari - Halbeeg News\nMaxkamad ku taalla Galmudug oo toogasho ku xukuntay labo askari\nDHUUSO MAREEB (HALBEEG ) – Maxkamad ku taalla Galmudug ayaa dil toogasho ah ku xukuntay labo askari oo ka tirsan Ciidamada Xoogga Dalka, kuwaas oo biishii hore ee August 13keedii dil u geystey askari kale.\nWasiir Ku Xigeenka Cadaallada ee Galmudug Maxamduud Guure Guuleed, ayaa sheegay in labada askari ee la xukumay oo lagu kala magacaabo Burhaan Waranle iyo Cabdirasaaq Tahliil ay deegaan lagu magacaabo Been-Dhaarte ku dileen askari kale oo lagu magacaabi jirey Cabdullaahi Ciise.\n“Maxkamaddaasu waxay bilaabatay kowdii bisha sagaalaad, waxay ka bilaabatay xerada gaaska, dacwaddu waxay socotey saddex maalmood, labadaas eedaysane Burhaan Waranle iyo Cabdirasaaq Tahliil waxaa lagu xukumay dil toogasho ah, maadamaa midna uu qirtay in uu xabadda ku bilaabay, midna markhaantiyo ku caddeeyeen” Wasiir Guure ayaa yiri.\nSaddexda askari ayaa la socdey gaari nooca xammuulka qaada ahaa oo ari sidey, kaas oo ku sii jeedey dhanka magaalada Gaalkacayo, wuxuuna dilku yimid kaddib markii muran soo kala dhex galay askariga geeriyoodey iyo labada kale.\nGacan ku dhiigleyaasha ayaa dilka kaddib xoog ku kaxaystay gaarigii xammuulka ee ay ku safrayeen. Gaariga ayaa markii dambe kula qallibmay jidka dhexe, inkastoo iyaga oo bed qaba ay goobta shilku ka dhacay ka baxsadeen, waxaana 48 saac kaddib laga soo qabtay duleedka magaalada Gaalkacayo.\nMaxkamadeynta labada askari oo ka dhacday Ceelgaras, waxay ahayd mid ku cusub deegaannada Galmudug, maadaama maxkamadda ciidamada qalabka sida weli laan ka sameysan deegaannada Galmudug.\nGuddoomiyaal iyo garsoorayaal loo magacaabay maxkamadaha gobolka Banaadir\nKenya oo dalkeeda ka musaafurineysa 163 qof oo u dhashay Pakistan


Markale Ayuu Taariiq Sameynaya,Cristiano Ronaldo oo Hantay Abaalmarinta Xidiga Ugu Fiican Sanadka Portugal - Bandhiga Media\nMarkale Ayuu Taariiq Sameynaya,Cristiano Ronaldo oo Hantay Abaalmarinta Xidiga Ugu Fiican Sanadka Portugal\nHussein Banjaani September 3, 2019\nCristiano Ronaldo ayaa sii wada sameeynta taariikhaha uu ka sameynayo xulkiisa Portugal kadib markii uu ku guuleystay abaalmarintiisii 10aad ee ciyaaryahanka sannadka Portugal.\n34-jirkan ayaa hantay abaalmarinta sannadlaha ah ee dalkiisa tan iyo 2007 wuxuuna qaatay abaalmarinta ugu sareysa sanad walba tan iyo markaas, marka laga reebo 2010 iyo 2014 oo ay kala hanteyn Simao iyo Pepe.\nRonaldo oo dhawaan ku biiray Juventus una qaaday horyaalkoodii sideedaad oo xiriir ah Serie A xilli ciyaareedkii hore, ayaa tartanka kaga adkaaday xiddigga Atletico Madrid Joao Felix, kan Manchester City Bernardo Silva, qadka dhexe ee kooxda Sporting Lisbon Bruno Fernandes iyo Wolves xidigoda ‘Ruben Neves.\nXaflad cajiib aheyd ayaa fiidnimadii xalay ka dhacday dhismaha Carlos Lopes Pavilion ee magaalada Lisbon halkaas oo Ronaldo uu kaga hadlay waxyaabo badan isago ku faaney maalmihiisii hore Sporting Lisbon hadal jeedintiisii.\n“Adduunku waa dhaqso badan yahay, warbaahinta bulshada, saxaafadda, waa duurjoog,” ayuu yiri Ronaldo.\nWaxay aheyd sanad aad u dhib badan heer shaqsiyeed, cidna ha u oggolaan in uu hoos kuu tuuro’’.\n‘’Ma caawin karo laakiin waxaan xusaa in Sporting ay u qalman abaalmarin yar, Marka xiga’’.\nBenfica ayaa aheyd guuleystayaashi ugu weyna ee xaflada ka aruurssada abaalmarinnada kooxda sanadka raga iyo haweenka.\nBruno Lage, maamulaha Benfica, waxaa loo aqoonsaday abaalmarinta macalinka sanadka ee Manager of the Year award.\nRonaldo, ayaa seegay abaalmarinta ciyaaryahanka sannadka ee Uefa iyadoo uu hantay daafaca Liverpool Virgil van Dijk, waxaana uu u sharaxan yahay abaalmarinta FIFA The Best ka dib markii loo magacaabay sedexda ugu danbeeysa.\nNinka reer Portugal ayaa markale u tartami doona abaalmarinta ugu weyn ee shaqsiyeed ee kubada cagta isago wajahi doona Van Dijk iyo xiddiga Barcelona Lionel Messi.\nKu guuleystaha waxaa lagu dhawaaqi doonaa 23ka bisha Sebtember xaflad ka dhaceysa magaalada Milano.\nDowladda Koofur Africa oo ka hadashay Rabshado lagu beegsaday dadka ajaanibta ah


World Report 2017: Soomaaliya | Human Rights Watch\nDadka rayidka ah ee Soomaaliya oo u adkeysanayay tacaddiyada ay kala kulmayeen dhammaan dhinacyada ku lugta leh dagaalka, ayna taa u dheertahay xaalad adag oo bani’aadannimo, ayaa weli waxa ay dhibaato kala kulmayaan colaadda muddada ka socotay dalkaasi. Ballanqaadkii dowladda ee ahaa in ay wanaajineyso ammaanka deegaannada ay maamusho, isla markaana ay dhiseyso tayada hay’adaha sharciga, ayaanay waxbadan ka hirgelin sanadkii 2016-ka.\nWeerarrada lala beegsanayo dadka rayidka ah iyo hantidoodaba, gaar ahaan qaraxyada ay Al-Shabab fuliso, ayaa saamayn ba’an reebay. In ka badan hal milyan oo qof oo Soomaali ah ayaa weli ku barakacsan gudaha dalka, waxaana ay dadkaasi wajahayaan tacaddiyo ballaaran, iyo adeegyada asaasiga ah oo aad ugu yar. Dagaallada, gaar ahaan duulaanka milateri ee ka dhanka ah Al-Shabab, iska hor imaadyada u dhexeeya maleeshiyo beeleedyo isku haya kheyraadka iyo awood siyaasadeed, iyo dad xoog lagu raray, ayaa dhammaantood dhaliyay in dad horleh ay barakacaan, khasaarana ay soo gaarto.\nDowladda Soomaaliya iyo howlwadaagayaasheeda caalamiga ah ayaa xoogga saaray hannaanka doorashada. Wakhtiyo kama dambeys ah oo loo qabtay iyo weliba is-qabqabsiga siyaasadeed, gaar ahaan kii u dhexeeyay dowladda federaalka ah iyo maamul goboleedyada ee salka ku hayay nidaamka doorashada, ayaa si weyn u dhimay hormarkii laga gaari lahaa cadaalada iyo isbedel lagu sameeyo laamaha ammaanka.\nBishii Agoosto, madaxweynaha Soomaaliya ayaa qaaday tallaabo wanaagsan, asagoo saxiixay sharci lagu samaynayo Gudiga Qaran ee Xuquuqda Aadanaha. Dowladda ayaa sidoo kale samaysay ballanqaadyo muhiim ah oo ku aaddan ilaalinta xuquuqda aadanaha markii ay ka qeyb gashay kulankii guud ee Qaramada Midoobay, balse ficil ahaan waxa ay ku guuldareysatay in ay wax ka qabato tacaddiyada ka dhanka ah barakacayaasha gudaha, weerarrada lala beegsado weriyayaasha iyo xadgudubyo kale oo waaweyn.\nTacaddiyada ay Geysteen Dowladda iyo Xooggaga Taabacsan\nHay’adda Nabadsugida Qaran (NISA) ayaa sii wada in ay fuliso howlgalo ammaan oo dad badan lagu soo qabqabto, walow aanu dastuurka Soomaaliya awood sharci u siineyn in ay dadka xirto. NISA ayaa dadka xabsiyadeeda ku haysa muddo dheer, ayadoo aan wax dacwad ah kusoo oogin, ama aan la marin hannaan cadaalad, mararka qaarna waxaa dhacda in saraakiisha NISA ay garaacaan tuhunsanayaasha marka ay su’aalaha weydiinayaan. 21-kii July, xubno ka tirsan NISA ayaa xiray shan qof oo u shaqeeya Xarunta Cilmibaarista & Daraasaadka ee Muqdisho, kuwaasoo xirnaa ilaa 6-dii Sebteembar ayaga oo aan wax dacwa ah lagu soo oogin isla markaana aan qareenno loo ogolaan.\nLaamaha ammaanka ayaa weli wada in ay si aan loo meeldayin u xiraan, una qortaan carruurta. Warbaahinnada qaar ayaa sheegay in NISA ay u adeegsato carruur u xiran in ay u basaasaan, isla markaana ay u farmuuqaan xubnaha Al-Shabab. Sida ay sheegtay Qaramada Midoobay, baaritaan ay dowladda Soomaaliya samaysay, ayaa markii dambe lagu xaqiijiyay in arrintaasi jirto.\nMaxkamadda ciidanka ee Muqdisho ayaa weli gasha kiisas aan sharci ahaan la horgeyn karin, hannaankeeduna waa mid aan gaarsiineyn heerka caalamiga ah ee maxkamadeynta cadaalada ah. Sida ay sheegtay Qaramada Midoobay, in ka badan 64 xukun oo dil ah ayaa Soomaaliya laga ridday sanadkii 2016-ka. Inta badan xukunnadaasi ayaa ka dhacay Puntland, ka dib markii ciidamada Puntland iyo kuwa Galmudug ay howlgalo kusoo qab-qabteen Al-Shabab tiro badan. Maxkamad ciidan oo ku taalla Puntland ayaa bishii Juun 43 qof dil ku xukuntay, kuwaasoo lala xiriiriyay Al-Shabab. Sida ay sheegtay Qaramada Midoobay, 12 ka mid ah dadkaasi dilka lagu xukumay ayaa la rumeysan yahay in ay yihiin carruur.\nWaxaa weli sii socotay raridda qasabka ah ee barakacayaasha gudaha, gaar ahaan kuwa ay geystaan ciidammada dowladda. Sida lagu sheegay tirakoob ay samaysay Qaramada Midoobay, sideedii bilood ee ugu horeeyay 2016, in ka badan 80,000 oo qof ayay ciidanka dowladda iyo ilaalo gaar ah xoog uga rareen goobihii ay degannaayeen, oo u badan Muqdisho.\nDagaal beeleedyo iyo weliba kuwo u dhexeeya maamul goboleedyo, isla markaana salka ku haya samaynta maamullada federaalka ah ee cusub, ayaa dhaliyay dhimasho iyo dhaawac soo gaaray dadka rayidka ah, sidoo kalena burburiyay hanti dadweyne. Bishii Oktoobar, dagaal ayaa ka dhex bilowday ciidanka maamul goboleedka kumeelgaarka ah ee Galmudug, oo la sameeyay 2015-ki, iyo kan Puntland . Ugu yaraan 22 qof oo rayid ah ayaa ku dhimatay, halka dhaawacana uu dhaafay tobanaan kale, waxaana Qaramada Midoobay ay sheegtay in ku dhawaad 90,000 oo qof ay ku barakaceen dagaalkaasi.\nAl-Shabab ayaa samaysay dilal bartilmaameedsan, qoor goyn, iyo dilal kale, gaar ahaan dadka lagu eedeeyay in ay u jaajuusayeen ama la shaqeynayeen dowladda. Ururkaasi hubaysan ayaa sii wadda adeegsiga cadaalada aan loo meeldayin, qorashada iyo askareynta carruurta, waxaana uu si weyn u xannibay xuquuqda asaasiga ah ee deegaannada uu ka taliyo. Qaar ka mid ah dhalinyaro iyo carruur laga celiyay xeryaha qaxootiga ee Kenya, isla markaana tegay deegaanno ay Al-Shabab ka taliso sida Bu’aale iyo Saakow ayaa wajahay caddaadis ah in ay ku biiraan ururkaasi.\nAl-Shabab ayaa si joogta ah u beegsata dadka rayidka ah iyo hantidooda, waxaana uu ururkaasi kordhiyay weerarrada ka dhanka ah iskuullada, huteellada iyo maqaayadaha ku yaalla Muqdisho, weerarradaasi oo dhaliyay khasaare baahsan. 21-kii Janaayo, dagaalyahanno Al-Shabab ah ayaa weerar agaasiman ku qaaday maqaayad ku taalla xeebta Liido ee Muqdisho, waxaana halkaasi ku dhintay dad ka badan 20 qof oo ay ku jiraan dumar iyo carruur. Dhaawaca ayaa gaaray tobanaan kale.\nAl-Shabab ayaa xannibaad iyo go’doomin saartay deegaannada ay ciidanka dowladda iyo kan AMISOM ka qabsadeen, waxaana xanniban dhaq-dhaqaaqa ganacsi ee deegaannadaasi iyo weliba gargaarka bani’aadannimo ee la gaarsiin lahaa.\nAl-Shabab ayaa sii wadda u hanjabidda iyo beegsiga weriyayaasha ka shaqeeya deegaannada ay dowladda maamusho, waxaana uu ururkaasi deegaannadiisa ka mamnuucay in ay ka warranto warbaahinta madaxa bannaan. Al-Shabab ayaa sheegatay mas’uuliyadda qaraxii 3-dii Diseembar 2015-ki gaariga loogu xiray, isla markaana ay ku dhimatay Hindiya Xaaji Maxamed, oo ahayd 31 jir u shaqeyneysay warbaahinta dowladda.\nTacadiyadda ay geystaan ciidammada shisheeye\nWaxaa jira warar badan oo sheegaya in ay jiraan dilal aan kala sooc lahayn oo ay ciidammada AMISOM iyo kuwa kale ee shisheeye u geystaan dadka rayidka ah ee Soomaaliya, gaar ahaan xilliyada ay socdaan howlagalada ka dhanka ah Al-Shabab iyo duqeymaha cirka ah.\n17-kii July, ciidammada Itoobiya ayaa si aan kala sooc lahayn 14 qof oo rayid ah ugu dilay gobolka Baay ee Soomaaliya, halkaasi oo ay ka wadeen howlgal ka dhan ah Al-Shabab. In kastoo uu taliska AMISOM ballanqaad sameeyay, guddi baaritaan oo AMISOM ay samaysana uu jiray, ayaan ilaa iyo hadda lashaacin wixii ka soobaxay baaritaankaas, bulshadii iyo dadkii ay dhibaatada gaartayna wax magdhaw ah aan lasiin.\nDuqeymo ay diyaaradaha dagaalka ee Kenya ka geysteen gobolka Gedo, ka dib weerarkii 15-kii Janaayo lagu qaaday saldhigeedii Ceel-Cadde, ayaa waxaa ka dhashay dhimasho dad rayid ah soo gaartay, barakac, xoolo la laayay, iyo hanti dadka rayidka ah ay leeyihiin oo ku burburtay. Qaramada Midoobay ayaa walaac ka muujisay adeegsiga bambooyinka Cluster-ka ee sii laba qarxa, kuwaasoo la sheegay in Kenya ay ku ridday gobolka Gedo, eedeyntaasi oo ay beenisay xukuumadda Nairobi.\nGolaha Ammaanka ee Qaramada Midoobay ayaa marar badan ugu baaqay waddamada ay ciidammada ka joogaan Soomaaliya, in ay macluumaadka la wadaagaan waaxda shibilka ah ee AMISOM u qaabilsan tirakoobidda khasaaraha, balse arrintaasi ayaan si joogta ah u dhicin.\nIn kastoo aan si rasmi ah loo ogeyn inta ay gaarsiisan yihiin tacaddiyada galmada ee ka dhaca Soomaaliya, ayaa dumarka iyo gabdhaha barakacayaasha gudaha ah waxa ay si gaar ah ugu nugul yihiin in ay kufsadaan ragga hubeysan, oo ay ka mid yihiin askarta dowladda iyo maleeshiyaadka. Bulshada ugu nugul tacaddiyadaasi ayaan helin wax difaac ah. AMISOM ayaa qaaday tallaabooyin ay ku xoojineyso awoodeeda dabagal ee ku aaddan tacaddiyada iyo xadgudubyada galmada ku salaysan. Sidaa oo ay tahayna, awoodaasi ayaa ku kooban xarunta dhexe, ayadoo aan si ku filan u gaarin qeybaha kale ee ay ka howlgalaan ciidammadaasi nabad ilaalinta ah, isla markaana xaddideysa awoodda baaritaan ee xadgudubyadaasi. Qaramada Midoobay ayaa diiwaangelisay eedeymo ah in 14 askari oo AMISOM ka tirsan ay kufsadeen laba gabdhood oo Galgudud ku sugnaa. Baaritaan ay AMISOM samaysay ayaa lagu sheegay in eedeymahaasi aanay sax ahayn.\nDadka Barakacayaasha ah iyo Helitaanka Gargaarka Bani’adaannimo\nSida ay sheegtay Qaramada Midoobay, 1.1 milyan oo qof ayaa ku barakacsan gudaha Soomaaliya, qiyaastii 400,000 oo dadkaasi ka mid ahna waxa ay ku noolyihiin Muqdisho oo qura, kuwaasi oo ah dad nugul, kuna tiirsan gargaar. Human Rights Watch iyo ururada kale ayaa wada diiwaangelinta tacaddiyo ballaaran oo ka dhan ah dadka barakacayaasha ah ee ku nool deegaannada ay dowladda maamusho, gaar ahaan kufsiga iyo raridda qasabka ah. Tiro ka mid ah qaxootiga ka laabtay Kenya ee ay maalgelineysay Qaramada Midoobay, ayaa iyagana ku biiray xeryaha barakacayaasha ee aan rasmiga ahayn.\nHay’adaha gargaarka ayaa wajahaya caqabado ku aaddan sidii ay u gaari lahaayeen dadka caawimaada u baahan, waxaana caqabadahaasi ka mid ah amni darro, xannibaadyo ay kala kulmaan dhinacyada colaadu u dhexeyso, iyo weliba weerarro bartilmaameedsan.\nWeerrarada ka dhanka ah Warbaahinta, Difaacayaasha Xuquuqda Aadanaha iyo Mucaaradka Siyaasadeed\nWeerrarada bartilmaameedsan ee lagu qaado warbaahinta, oo ay ka midka yihiin cagajugleynta iyo hanjabaadaha kaga yimaada dowladda federaalka, maamul goboleedyada iyo weliba Al-Shabab ayaa sii socda.\nSagal Salaad Cismaan, oo u shaqeyneysay warbaahinta qaranka, ayaa waxaa la dilay 5-tii Juun, halka 27-kii Sebteembar la dilay Cabdicasiis Maxamed Cali oo weriye ka ahaa Raadiyo Shabelle. Labaduba waxaa toogtay rag aan heybtooda la aqoonsan.\nDowladda Soomaaliya ayaan sida caadiga ah baarin kiisaska la xiriira dilalka iyo weerarrada ka dhanka ah weriyayaasha, mana maxkamadeyso dadka dembiyadaasi gala. Dowladda ayaa baarita oo maxkamadeysa keliya weerarrada loo tiiriyo Al-Shabab, waxaana ay arrimahaasi ugu tiirsan tahay hay’adda nabadsugida qaran iyo maxkamadda ciidanka qalabka sida, kuwaasoo baaritaannadooda iyo maxkamadeyntooda aanay gaarsiisneyn heerarka caalamiga ah.\n3-dii Maarso, maxkamadda ciidanka ayaa xukun dil ah ku ridday Xasan Xanafi, oo ahaa weriye u shaqeeyay idaacadda Andulus ee ay Al-Shabab leedahay. Waxaa lagu eedeeyay in uu ka qeyb qaatay dilal loo geystay in ka badan 5 weriye, waxaana xukunka dilka ah lagu fuliyay 11-kii Abriil.\nXanafi ayaa xirnaa muddo sanad ka badan asagoo aan maxkamad la horkeenin, waxaana muuqaal laga duubay asagoo “qiranaya dembigiisa” ka hor inta aan la maxkamadeyn, muuqaalkaasi oo laga sii daayay warbaahinta qaranka. Qareennadiisa waxa uu la kulmay oo keliya maalintii xukunka lagu ridayay.\nBishii Janaayo ayuu madaxweyne Xasan Sheekh waxa uu saxiixay sharci cusub oo hagaya warbaahinta, kaasoo khatar sii gelin kara xoriyadda hadalka, isla markaana ay ku jiraan qodobo aan si cad loo qeexin oo xannibaya warbaahinta xorta ah.\n23-kii Juun, wasiirka warfaafinta ee Puntland ayaa amray in guud ahaanba deegaankaasi laga xiro idaacadda Daljir, ka dib markii sida la sheegay ay wareysatay nin ku kacsan dowladda. Idaacadda Daljir ayaa hawada ka maqneyd muddo 12 maalmood ah.\nMaamulka Somaliland ayaa sii wadda in uu xaddido dhaliisha dadweynaha ee ku addan dowladda iyo siyaasadaheeda. Bishii Mey, wasiirka cadaalada ayaa shatiga kala laabtay qareen xuquuqda aadanaha u doodda oo lagu magacaabo Guuleed Axmed Jaamac, kaasoo lagu eedeeyay in mihnadiisa qareennimo iyo gudoomiyaha uu ka yahay urur xuquuqda aadanaha u doodda aanay is qaadan karin. Gudoomiyaha maxkamadda sare ayaa markii dambe laalay go’aankaasi. Dowladda ayaa inta badan xirta weriyayaasha, qaarkoodna waxa ay ku qaadaa dacwado dembiyeed ah.\nSomaliland ayaa waxaa weli ka jira xukunka dilka ah, ayadoo todobo qof xukunno dilal ah lagu fuliyay 2016-ki.\nDowladda Somaliland ayaa ku guuldareysatay in ay si wanaagsan u xakameyso oo ay u nidaamiso xarumaha dhimirka ee gaarka loo leeyahay, kuwaasoo bukaanka xira idin la’aan, isla markaana kula kaca xadgudubyo ay ka mid yihiin jeebeyn iyo mararka qaar qaraacid. Mid ka mid ah xarumahaasi gaarka loo leeyahay ayaa wanaajiyay qaabka uu ugu adeego dadka qaba xanuunka dhimirka, ka dib markii la xiray qeybtii bukaanka lagu hayn jiray, isla markaana ay xaruntaasi bilowday in ay caawiso bukaanka bulshada ku dhex nool.\nHowlwadaagayaasha Caalamiga ah ee Muhiimka ah\nHowlwadaagayaasha shisheeye iyo kuwa gobolkaba waxa ay sii wadaan in ay taageero dhaqaale iyo mid noocyo kaleba leh siiyaan AMISOM, halka Maraykanka iyo UK ay bixiyaan mushaarka ciidanka xoogga Soomaaliya. Deeq bixiyayaasha ayaa sidoo kale taageero toos ah siiya ciidammada maamul goboleedyada iyo booliska. Taageerada bani’aadannimo, tan siyaasadeed iyo weliba midda dhaqaale ee uu Turkiga ka wado Soomaaliya, ayaa waxaa dheer in waddamada Khaliijka, gaar ahaan Isu-tagga Imaaraadka Carabta ay kordhiyeen kaalmada milateri iyo tan siyaasadeed ee ay siiyaan Soomaaliya.\nSanadkii 2016-ki, waxaa si weyn sare ugu kacay weerarrada cirka iyo kuwa dhulka ee uu Maraykanka kula dagaallamayay Al-Shabab. Bishii Nofeembar, waaxda gaashaandhigga Maraykanka ayaa xaqiijisay in 28-kii Sebteembar ay weerar ku qaadeen maleeshiyo maxalli ah, halka markii hore ay sheegtay in bartilmaameedkeedu ahaa xubno ka tirsan Al-Shabab.\nMarka la eego heerka siyaasadeed, inta badan beesha caalamka iyo tan gobolkuba waxa ay diiradda saareen hannaanka doorashada, in kastoo hormar kooban laga sameeyay deegaanno muhiim ah oo isbedel u baahan.\nBishii Sebteembar, Maraykanka ayaa cunaqabateyn milateri oo qeyb ah kusoo rogay Soomaaliya, maadaama ay dalka kasii socoto qoroshada iyo adeegsiga carruurta askarta ah, waxaana sidaa looga mamnuucay in qaab ganacsi ah hub looga iibiyo iyo dhowr qeybood oo kaalmo milateri ah sanad-maaliyadeedka 2017.


Dugsiga Sare - Dugsiyada Dadweynaha ee Harta Biyaha ee ISD 834\nHeer ahaan >\nFursado Waaweyn, Shakhsiyadeed\nDugsiga Sare ee Stillwater waa dugsi sare oo dhameystiran oo ardayda siiya fursado aan caadi aheyn - laga bilaabo muusigga qaran ahaan la aqoonsan yahay iyo koorsooyinka gacanta lagu qaato ee gaarka ah.\nBaro Dugsigeenna Sare\nMa dooneysaa inaad wax badan ka barato dhammaan siyaabaha aan uga caawinno ardayda inay riyadooda ka dhabeeyaan?\nRaadi La Taliyahaaga\nKhariidadda Dugsiga Sare\nMa isweydiisay waxa ilmahaagu ka baranayo dugsiga hadda? Ma jeceshahay sida aad uga caawin karto inaad taageerto iyaga markay qorsheynayaan mustaqbalka? Ama waxaa laga yaabaa inaadan xasuusan karin goorta ay u maleynayaan in iskuulkaas la dhameystiray! Khariidadeena Dugsiga Sare waxaa loogu talagalay inay kaa caawiso inaad ka hesho jawaabaha dhammaan su'aalaha la xiriira dugsigaaga.\nMa heli kartid waxaad raadineysay halkan? Si toos ah ula xiriir dugsiga sare ama booqo khariidadeena Qoyska oo buuxa si aad u hesho macluumaad ku saabsan barashada hore, dugsiga hoose, dugsiga dhexe, dugsiga sare iyo wixii ka dambeeya\nFasalka 9aad: Qorshaynta Mustaqbalka\nBaro waxa ay tahay inaad sameyso fasalka sagaalaad si aad uga caawiso u diyaar garowga nolosha dugsiga sare kadib.\nFaahfaahin dheeraad ah ka sii aqri Fasalka 9aad: Qorshaynta Mustaqbalka\nMaamuusta Aqoonsiga & Aqoonsiga\nWaxbadan ka baro siyaabaha badan ee aan ugu aqoonsano ardayda guulaha waxbarashadooda.\nAkhri wax dheeraad ah oo ku saabsan Maamuusta Aqoonsiga & Aqoonsiga\nTaageerada waxbarasho ee ardayda\nFiiri ilahaan iyo tilmaamahan si ay kaaga caawiyaan inaad ku guuleysato dugsiga sare.\nAkhri wax dheeraad ah oo ku saabsan taageerada tacliinta ee ardayda\nImtixaanka Meelaynta Sare (AP)\nMacluumaadka ku saabsan diiwaangelinta AP, imtixaannada iyo taariikhaha muhiimka ah.\nAkhri wax dheeraad ah oo ku saabsan Imtixaanka Meelaynta Sare (AP)\nBaro wax badan oo ku saabsan sida aan u hubinayno in ardayna aysan ku dhicin burburka dugsiga sare.\nAkhri wax dheeraad ah oo ku saabsan BARR\nSoo Celinta Amaahda\nBaro wax badan oo ku saabsan sida ardaydu dib ugu soo ceshan karaan buundooyinka dhicisoobay oo aad fursad labaad ugu hesho qalinjabinta\nAkhri wax dheeraad ah oo ku saabsan Soo-celinta Amaahda\nFasalka 10aad: Qorshaynta Mustaqbalka\nBaro waxa ay tahay inaad ku sameyso fasalka tobnaad si aad uga caawiso u diyaar garowga nolosha dugsiga sare kadib.\nAkhri Faahfaahin dheeraad ah oo ku saabsan Fasalka 10aad: Qorshaynta mustaqbalka\nFasalka 11aad: Qorshaynta Mustaqbalka\nBaro waxa ay tahay inaad sameyso fasalka 11aad si aad uga caawiso u diyaar garowga nolosha dugsiga sare kadib.\nFaahfaahin dheeraad ah ka sii aqri Fasalka 11aad: Qorshaynta Mustaqbalka\nImtixaanada Ogolaanshaha Kulliyadaha\nACT waa imtixaan gelitaan jaamacadeed oo la bixiyo shan jeer sanadka oo dhan. ACT waxaa la siiyaa ardayda dhigata iskuulka inta lagu jiro bisha Abriil ee sanad-dugsiyeedkooda yar (ardaydu waa inay iska bixiyaan lacagta imtixaanka).\nAkhri wax dheeraad ah oo ku saabsan Imtixaannada Ogolaanshaha Kulliyadda\nNidaamka Codsiga Kuleejka\nXiriirinta iyo macluumaadka kaa caawinaya howsha arjiga.\nAkhriso inbadan oo kusaabsan Nidaamka Codsiga Kuleejka\nFasalka 12aad: Qorshaynta Mustaqbalka\nBaro waxa ay tahay inaad sameyso inta lagu jiro sanad-dugsiyeedkaaga sare si aad gacan uga geysato udiyaar garowga nolosha dugsiga sare kadib.\nFaahfaahin dheeraad ah ka akhriso Fasalka 12aad: Qorshaynta Mustaqbalka\nCodso deeqaha waxbarasho ee bulshada\nWax ka baro deeqaha waxbarasho ee bulshada ee ay heli karaan ardayda dhigata dugsiga SAHS.\nAkhri wax dheeraad ah oo ku saabsan Dalbashada deeqaha waxbarasho ee bulshada\n“Waxba uma baranno iskuulka ee waxaan u baranaynaa nolosha” waxay ka badan tahay hal ku dhigga dugsigeenna. Hadafkeennu waa inaan kaa caawinno inaan kuu diyaarinno nolol macno leh oo raaxo leh oo dhaafsiisan Dugsiga Sare ee High Area Area - meel kasta oo ay waddadaadu kuu hoggaamiso!\nKaalinta Koowaad Ardayda\nXitaa kahor maalinta ugu horeysa ee iskuulka, waxaan sameynaa wax walba oo aan kari karno si aan u taageerno ardaydeena.\nBarnaamijka hanuuninta Fasalka 9aad ee Link Crew\nDhisida Hantida, Yaraynta Khatarta (BARR) taageerada tacliinta iyo bulshada / shucuurta\nWaxaan siinaa ardayda Flex Time inta lagu jiro usbuuca si ay ugu adeegsadaan habka ugu habboon baahidooda. Qaarkood waxaa loo isticmaali karaa waxqabadyo ama umeerin. Kuwa kale waxay u isticmaali karaan waqtiga qabashada shaqada koorsada ama iskaashiga mashruuc kooxeed\nWaddooyinka & Fursadaha waxay ka caawisaa dhammaan ardayda inay si fiican u fahmaan xulashooyinka xirfaddooda. Waxaan siineynaa khibrad-gacmeed dhinacyo kala duwan ah si ay uga baxaan dugsiga sare iyagoo diyaar u ah shaqo, barnaamij farsamo, shahaadada wadajirka ah, shahaado, shahaado jaamacadeed afar sano ah ama militariga ah.\nMa xiiseyneysaa ka caawinta ardayda inay sahamiyaan waddooyinka shaqada?\nMashruuca Xirfadeed ee Dugsiga Sare ee Stillwater Area waa barxad lagu horumariyo shaqaalaha mustaqbalka. Waxay ardayda u siisaa dariiqooyin ay ku baadhaan cidda ay yihiin iyo waxa ay xirfad ku doonayaan. Sidoo kale waa dariiq loo maro loo shaqeeyeyaasha wajahaya foosha iyo xirfadaha oo ay ku siiyaan khibrad iyo waxqabadyo waxbarasho khibrad jiilka dambe ee shaqaalaha.\nMa xiisaynaysaa inaad nolosha wax ka beddesho? Waxaan raadineynaa inaan dhisno xitaa iskaashi dheeri ah oo udhaxeeya ardaydayada iyo ganacsiyada maxalliga ah. Ku dar qiime ururkaaga iyo caruurteena!\nAdoo ku xiraya dadka qaangaarka ah khibrad iyo xikmad si ay ula wadaagaan la taliyayaasha - dhamaanteen waxaan bilaabi karnaa inaan xirno farqiga xirfadaha si baaxad leh oo aan si fiican ugu diyaarino dhalinyarada shaqooyinka qarniga 21aad\n- Patty Alper,\nQoraaga Shaqada Barid\nAnigoo ah macallin xisaabiye hore ee dugsiga sare, waxaan fahansanahay baahida loo qabo ardayda inay u arkaan muhiimadda shaqadooda. Xirfadaha adeegga macaamiisha iyo la shaqeynta “live ammo” waa mid aad u qiimo badan oo ay adag tahay in lagu soo celiyo fasalka dhexdiisa. ”\nShirkadda Ka Baxsadka Biyaha


Sidee baad u bogsan xogta ka wadid aad u adag in aad laptop? No, uma baahnid inaad si loo eego sida caadiga ah aan sidaa yeelno, markii aad laptop waxaa ka shaqeeya ganaax. Si kastaba ha ahaatee, waxa haddii aad ogaato in laptop ayaa joojiyay ka shaqeeya? In dhacdadaas oo kale, sida kaliya ee lagu badbaadin xogta aad u qaali ah waa in ay u wareejiso ka drive laptop ee ay adag tahay in laptop kale ama computer.\nHard disk waa qaybta ugu muhiimsan ee u laptop kasta waxa ku jira oo dhan xogta lagama maarmaanka u shaqeeyaan aad xogta ganacsiga iyo shakhsi. Haddii laptop helo dhintay way adag tahay inuu ka soo kabsado, laakiin aan wax walba waa laga badiyay. Waxaad soo kaban karto xogta iyo here jira laba hab oo kaa caawin doona in aad soo kabsado xogta aad.\nSida loo sameeyo dib u soo kabashada xogta laptop marka laptop waa dhintay?\nHaddii aad laptop waa dhintay iyo aad rabto in aad u baahan tahay ka waxaad u baahan doontaa in aad qaadatid drive adag ka laptop ka dibna ku xirmaan computer kale oo ay u helaan. Si kastaba ha ahaatee, ma aha fudud badan waxa codadka sababtoo ah waxa ay ku lug yeelan doontaa furitaanka aad laptop. Haddii aad qorshaynaysid in la dayactiro aad laptop markaas uma baahnid inaad rabto in aad u dhaawici. Si kastaba ha ahaatee, haddii aad u raac tallaabooyinkan aad si ammaan ah ku qaadan kartaa wadid aad u adag.\nFur guddiga dambe ee aad laptop, oo xidhaa drive adag. Sida caadiga ah waxaa had iyo jeer waa guddi ka badan disk adag tahay in la kala saaro waxa. Dhammaan laptops ay leeyihiin meel oo kala duwan oo disk adag, si aad u ogaato laptop ee.\nHa welwelin ma jirto walax taararka in aad yeelan doontaa in la qaban. Sida caadiga ah waxaa jira qafis ama in tuurid disk adag xaq u baxay tabs.\nMarka disk adag waa ka baxay, waxaad u baahan doontaa interface USB Timid drive adag ah. Online Waxaad ka iibsan kartaa. Interface wuxuu kuu ogolaanayaa inaad isku xiro disk adag la computer la USB.\nHadda xirmaan disk adag oo la isticmaalayo cable USB Timid interface in computer kasta ah.\nHaddii disk adag ayaa ka shaqeyneysa ganaax, waxaa la ogaan doonaa sida qalab lagu kaydiyo USB oo aad gacanta nuqul karaan dhamaan faylasha loo baahdo.\nKa taxaddar marka aad ka soo baxdo disk adag. Read buuga saarayaasha haddii loo baahdo oo ku saabsan sida furan iyo Macdan drive adag ama wac farsamo ah si ay kuu caawiyaan.\nSida loo sameeyo dib u soo kabashada xogta laptop ah haddii laptop weli ka shaqeeya?\nHaddii ay dhacdo in aad laptop waxaa ka shaqeeya ganaax laakiin disk adag oo aan haysan faylasha aad doonayay. Haddii ay tirtiray si qalad ah ka dibna, ha ka welwelin. Waxaa jira xal kaamil ah loo yaqaan Wondershare software Data Recovery. Tani waa software si sahlan loo isticmaali oo ka dhigaysa habka dib u soo kabashada siman. Full Version waxaa laga iibsan karaa website-ka rasmiga ah, laakiin waxa kale oo aad isku dayi kartaa version xor ka ah website-ka. Waxaa jira labada version Mac iyo Windows. Halkan waxa ku jira qaababka ay:\n-It Soo kaban karto, dhammaan macluumaadka nooca ay ku jiraan waraaqaha, warbaahinta, files eedeysanuhu, fariimaha ama emails, archive iyo qaar badan.\nWaa digniin software la shaqeeya cayn kasta ah qalab lagu kaydiyo sida USB, fiidiyo, kaararka xusuusta, drives adag, recycle haamaha iwm\n-Haddii Xogta lumo shil, weerar virus, inayna tirtirto, formatting, howlgal aan habboonayn iyo qaar badan.\n-Software Waa wax fudud oo ammaan ah si ay u isticmaalaan. Waxaa dhib uma keeni doonto computer iyo siinaysaa interface fudud ee habka soo kabashada.\nSoftware Tani waxay u shaqeeya labada Mac iyo daaqadaha. Download version kala oo ku xidh on your computer. Ma jirto wax weyn si aad u barato sida loo isticmaalo software sida waxa uu leeyahay interface dareen iyo habka fudud in ay tahay is-sharaxaadda. Waxaad soo kaban karto xogta aad la kaliya seddex tallaabo.\nSaddex tillaabo looga soo kabsado xogta ka laptop drive adag isticmaalaya Wondershare Data Recovery:\nDownload version kala for your computer, ku rakibi on your computer. Hubi in dhammaan barnaamijyada socda ka disk adag oo aad rabto inuu ka soo kabsado xogta off yihiin. Burcad software, oo markaas waa inay lumay doorasho Recovery file oo ah kan ugu horeeya liiska.\nOn screen soo socda, waxaad arki doontaa liiska qoruhu ama aaladaha kaydinta ku xiran your computer. Raadi disk in aad rabto in aad iskaan for files lumay oo ay doortaan. Waxaa jira doorasho kala duwan scan sida dhamaystiran scan iwm mid aad rabto in aad isticmaasho Dooro. Hadda riix sawirka.\nSug scan ku dhammayn. Waqtiga ay qaadato ku xirnaan doonaa xajmiga kaydinta disk ah. Marka geedi socodka la dhammeeyo. Waxaad arki doontaa liiska faylasha recoverable. Iyaga Guudmar haddii aad rabto in aad ka hor inta aadan soo celin. Dhex mara liiska, calaamadee dhammaan faylasha in aad rabto in aad soo kabsado. Waxa kale oo aad xaaladda ay ku sugan, taasi oo ka tarjumaysa tayada file uu noqon doono ka dib markii uu soo kabashada karo. All inaad samayso hadda guji Start.\nDhammaan faylasha u soo on your computer goobta gaar ah ku xiran tahay meesha uu soo saarka default software.\nTalooyin si looga hortago in aad laptop ka soo gaartay xogta\nDib -Always ilaa xogta aad midkood daruur ama ku disk adag oo kale.\nAawadood in aad isticmaasho antivirus in ay sii weerar virus iska.\nSoftware utility -Use sida soco ilaa aad disk adag oo caafimaad qaba.\n-Avoid Wax lama filaan ah ama hawl dhufatid la your computer.\nKuwani waa uun qaar ka mid ah hababka ugu fiican si loo hubiyo in xogta aad weli ammaan ah, xataa haddii aad laptop ma. No more wax xaganaya oo ku saabsan xogta laga badiyay abid - xogta halkan waa inuu kula joogo.\n> Resource > Hard Drive > Laptop Data Recovery - Sidee inuu ka soo kabsado Data ka Hard Drive in ay Your Laptop


Daawo: FARMAAJO oo si xirfadeysan kubbad ugu cayaaraya xeebta MARKA - Caasimada Online\nHome Warar Daawo: FARMAAJO oo si xirfadeysan kubbad ugu cayaaraya xeebta MARKA\nDaawo: FARMAAJO oo si xirfadeysan kubbad ugu cayaaraya xeebta MARKA\nMarka (Caasimada Online) – Muuqaalo lagu baahiyay baraha bulshada ayaa muujinaaya Madaxweynaha Soomaaliya Maxamed C/laahi Maxamed (Farmajo) oo kubad ku cayaaraya Xeebta magaalada Marko ee gobolka Shabeellaha Hoose.\nMadaxweynaha ayaa ka garab cayaaraya Saraakiil ciidan, Mas’uuliyiin ka tirsan Gobolka iy dhalinyarad magaalada oo xiligaa usoo damaashad tagay Xeebta.\nMadaxweyne Farmaajo oo aan ka muuqan cabsi ayaa si xarago leh ula cayaaraya Saraakiisha iyo Shacabka, iydoo aan dadkaasi la dareensiin in laga ilaalinaayo Madaxweynaha shacabka.\nMadaxweyne Farmaajo oo Saraakiisha iyo Dhalinyarada la cayaaraya cayaarta loo yaqaan “Dhex ku jir”, ayaa waxaa muuqaneysa inuu adeegsanayo xirfad cayaar waxaana aad u yar in kubada uu wato lugta looga taabto.\nMadaxweyne Farmaajo oo lagu sifeeyo Madxaweyne Shacab ayaa aad usoo dhaweysta dadka dhalinyarada ah, waxa uuna mar waliba dhalinyarada qaabilsan amnigiisa ku canaantaa inay xoriyad siiyaan shacabka.\nHOOS KA DAAWO MUUQAALKA KUBADA


Hardanka ay dalalka gacanku ugu jiraan Soomaaliya - BBC News Somali\nHardanka ay dalalka gacanku ugu jiraan Soomaaliya\nLahaanshaha sawirka Mary Harper\nImage caption Heshiiska dekada Berbera ayaa arrimaha sii cakiray\nHardanka loogu jiro sidii deked loo heli lahaa ayaa ka socda mid ka mid ah meelaha aysan u badnayn inuu ka dhaco ee dunida, waana Soomaaliya.\nIminka wuxuu abuuray halgan dhinaca gobolka ah oo u dhexeeya Sacuudiga iyo Iimaaraadka oo dhinac ah iyo Qatar oo Turkiga taageero ka helaysa oo dhinaca kale ah.\nArrinta xuddunta u ah ma aha oo qura biyaha saxmadda badan ee Soomaaliya, laakinse waa degenaanshaha mustaqbalka waddanka qudhiisa.\nTobanaan sano ayey dagaallo ka socdeen Soomaaliya, ilaa iyo dhowrkii sano ee u dambeeyey, markaasoo ay halgan u gashay inay soo jiidato maalgashi shisheeye.\nLaakinse xafiiltanka ka socda gana biyoodka carabta ayaa saamayn xoog leh ku yeeshay Soomaaliya.\nSannad ka hor, shirkad ay leedahay xukuumadda Iimaaraadka Carabta ayaa heshiis ku kacaya £336 malyan oo doollar saxiixday, kaasoo lagu balaarinayo dekedda Boosaaso.\nMuddo sannad ka yar xilligaas, ayaa shirkad iyadana laga leeyahay Iimaaraadka waxay la wareegtay gacan ku haynta dekedda Berbera, waxayna ku yaboohday $440 malyan oo doollar oo lagu horumarinayo. Bishii Maarso, Itoobiya ayaa qayb laga siiyey dekedda.\nIsla wakhtigaas, Turkiga oo gacan saar la leh Qatar oo ay is hayaan Iimaaraadka ayaa Soomaaliya ka waday maalgashiyo balaayiin doollar ku kacaya. Shirkad Turki ah ayaa maamulaysay dekedda Muqdisho tan iyo 2014, ayadoo shirkado kale oo Turki ah ay dhiseen jidad, iskuullo iyo isbitaallo.\nXafiiltanku wuxuu aad u sii xoogaystay wixii ka dambeeyey Juun, markaasoo dalalka carbeed ee awoodda leh oo Sacuudigu uu hor kacayo ay badankood xiriirkii diblomaasiyadeed u jareen Qatar, ayagoo ku eedeeyey inay taageerto Iiraan iyo mintidiin islaamiyiin ah.\nCadaawadaas waxay sare u sii qaadday damaca ah gacan ku haynta geeska Afrika iyo biyihiisa, sida ay sheegayaan diblomaasiyiin, ganacsato, aqoonyahanno iyo saraakiil Soomaali ah.\nSoomaaliya waxay aad ugu dhow dahay marinnada muhiimka u ah saliidda, dekedaheedana waxay adeeg siin karaan Itoobiya oo aan deked lahayn, ayna ku nool yihiin ilaa 100 malyan oo qof.\nDalalka khaliijka waxay muddo qarniyaal ah xiriir ganacsi iyo mid diimeed la lahaayeen Soomaaliya, laakin xiriirradaas waa kuwo sammada ku laalan bacdamaa ay xafiilatnno cusub soo baxeen.\n"Soomaaliya waxay dhexda u gashay dadaal la doonayo in lagu balaariyo samaaynta ganacsi iyo tan milateri ee xeebta" sidaa waxaa yiri Rob Malley, guddoomiyaha hay'adda caalamiga ah ee xasaradaha.\nImage caption Xoolaha ugu badan ee Soomaaliya waxaa loo dhoofiyaa Sucuudiga\nWaxbarashada, iyo gargaarka bani aadminimo\nSacuudiga iyo Iimaaraadka waxay si isa soo taraysa u eegayaan xeebta Soomaaliya - Jabuuti iyo Eritrea oo ka xiga waqooyina - waxay u arkayaan "amaanka geestooda galbeed" sida laga soo xigtay diblomaasi reer galbeed ah oo ka hawl gala geeska Afrika.\nQatar iyo Turkiga oo maalgashigooda uu yaallo meel kasta oo Muqdisho ah, waxay diiradda ku hayaan taageeridda Madaxweyne Maxamed C/laahi Farmaajo. Isaga iyo agaasimihiisa madaxtooyada waxaa Soomaaliya gudaheeda iyo diblomaasiyiinta reer galbeedkuba ay aad ugu arkaan inay daacad u yihiin Qatar, ka dib markii ay dhaqaale ka heleen ololahoodii doorashada ee 2017.\nSarkaal reer Qatar ah ayaa u sheegay wakaaladda Reuters in Dooxa ay $385 Malyan oo Doollar ku bixisay kaabayaasha, waxbarashada, iyo gargaarka bani aadminimo ee dawladda dhexe.\nSarkaalku wuxuu sheegay in heshiis toos loola galo dawlad goboleedyada Soomaaliya, sida Iimaaraadkuba uu sameeyey, ay tahay mid wiiqaysa dawladda dhexe.\nWasiirka Maaliyadda ee soomaaliya C/raxmaan Ducaale Bayle ayaa taas ku raacsan. "Gobolka khaliijka lacag badan ayaa taalla, hadday doonayaan inay maalgashadaanna gacmo furan ayaan ku soo dhoweynaynaa" ayuu yiri "laakin waa su'aal ah in laga soo galo irridda saxda ah".\nXukuumadda Federaalka ee Muqdisho waxay in badan is fahami la'aayeen Puntland iyo Somaliland. Somaliland waxayba u dhaqantaa sidii dal madax banaan, waxayna muddo sanooyin ah baadigoobaysay inay ka go'do Soomaaliya, laakinse kuma guulaysan aqoonsi caalami ah.\nSaamaynta Dhaawaca leh\nMuddo laga joogo in ka yar 10 sano, ma jirin wax dan ganacsi ah oo laga lahaa Soomaaliya.\nTaas waxay billowday inay is beddesho sannadkii 2011, markaasoo Al Qaacida oo taageeraysa Al Shabaab ay dib uga gurteen Muqdisho. Bilooyin ka dib turkiga ayaa wuxuu bilaabay gargaar wax looga qabanayo gaajada, taasina waxay irdaha u furtay mashaariic ka dhigay Turkiga inuu noqdo maalgaliyaha shisheeye ee ugu weyn Soomaaliya.\nXukuumaddu waxay rajeynaysaa malgashi cusub, gaar ahaan dhinaca kaabeyaasha, kuwaasoo gacan ka siin kara waddanka dhinaca dib u dhiska.\nHanaan canshuur qaadid oo hufan wuxuu sare u qaadi u qaadi karaa dakhliga xukuumadda, laakinse taasi waxay dabooli kartaa oo kaliya mushaaraadka shaqaalaha dawladda. Dhaqaale aad u badan ayaa loo baahan yahay marka alaga hadlayo waddooyin, iskuullo iyo waxyaabaha kale ee daruuriyaadka ah. Dalalka bariga dhexe iyo hay'adaha khayriyaadka qaar lacagtaas ka mid ah way bixin karaan.\nImage caption Ciidamada cusub ee UAE soo tababartay\nSidaasoo ay tahay, lacagtu waa mid khalkhal galin karta dalka, siina fogeyn karta dareenka u dhaxeeta xukuumadda dhexe oo la dhinac ah Turkiga iyo Qatar, iyo Puntland iyo Somaliland oo labadaba dhaqaale ka hela Iimaaraadka.\n"Maalgashiyadaas waxay saamayn dhaawac leh ku leeyihiin deganaanshaha siyaasadeed, waxayna sii murjinayaan xiriirka u dhaxeeya xukuumaddeena federaalka iyo gobollada" sidaa waxaa yiri Xuseen Sheekh Cali oo ahaa la taliyii hore ee amaanka qaranka.\n"Tani waa mid keeni karta mushaakil dastuuri ah oo Al Shabaab oo kaliya ay ka faa'iidi doonaan" ayuu sii raaciyey.\nXasaradda ka aloosan khaliijka waxay sii fogaysay xiisadda ka jirta Soomaaliya. Xukuumadda dhexe waxay qaadatay mowqif dhexdhexaadnimo, taasina waxay ka caraysiisay Iimaaraadka iyo Sacuudiga oo taageera Puntland iyo Somaliland.\n"In laga baxo qaskan waa mid aad u adag" ayuu yiri Xuseen Sheekh, "haddii aan midnimo la helin kama bixi karno ayuu sii raaciyey".\nDalalka galbeedku waxay ka cabsi qabaan in is qabqabsiga Waddamada khaliijka ee ay isku haystaan Soomaaliya ay gees u riixi karto dadaalkii balaayiinta Doollar ay ku baxday ee qaramada midoobay ay hogaaminaysay, kaasoo dib loogu dhisayo ciidan milateri, ka hor inta aysan sannadka 2020 dalka ka bixin ciidanka nabad ilaalinta ee midowga Afrika.\nMushaakilka siyaasadeed ee ka dhex oogan Muqdisho iyo maamullada gobollada ayaa ah mid wiiqaya dadaalka ay xukuumaddu ku doonayso inay ku xoojiso hanaankeeda dhaqaalaha iyo taabba gelinta hawlaha horyaalla.\nXiisadda ka jirta khaliijka waxaa laga dareemay gudaha Soomaaliya.\nBartamihii Abriil, Soomaaliya iyo Iimaaraadka waxay joojiyeen iskaashigii milateri. Tan iyo 2014, Iimaaraadka carabta wuxuu tababaray oo mushaar siinayey askar Soomaali ah oo Muqdisho joogta, wuxuuna Puntland ka dhisay ciidan burcad badeedda la dagaallama. Boqolaal hub ah ayaa laga bililiqaystay xarunta tababarka ee Muqdisho markii la xirayey.\nTani waxay timid ka dib markii ciidanka amaanka ee Soomaaliya ay gacanta ku dhigeen ku dhawaad $10 malyan oo Iimaaraadku dayaarad ku keenay si loo siiyo askarta, waxaana muddo gaaban la xayiray dayaaraddii lacagtaas keentay. Iimaaraadku wuxuu kaloo xiray isbitaal bixin jiray adeeg caafimaad oo lacag la'aan ah.\nTodobaadkii hore, saraakiil ka socotay Puntland ayaa safar ku tegey Dubai si ay ula kulmaan dhigooda Iimaaraadka carabta iyo shirkadda P&O oo ah shirkadda horumarinaysa dekedooda.\nImage caption Gawaarida ay ku howlgali doonaan ciidamada cusub\nImage caption Sawir Hore : Shirka madaxda waddamada gacanka carabta\n"In lagu maalgashado malaayiin Doollar Soomaaliya wakhtigan xasaasiga ah waa mid muhiim noo ah" ayuu yiri madaxweynaha Puntland C/weli Maxamed Cali Gaas.\nSidoo kale, saraakiil ka socotay Somaliland ayaa waxaa todobaadkii hore martiqaaday diblomaasiyiin Iimaaraadka carabta ka tirsan, si ay uga wada hadlaan "sare u qaadidda xiriirka laba geesoodka ah".\n"Soomaalida qudheeda cayaartaan sidii jar-ka-booddada ah ee Soomaaliya ay noqotay garoon uu ka socdo dagaalka khaliijka ayaa ah akhbaar xun" sidaa waxaa yiri Harry Verhoeven oo brofessor ka ah jaamacadda Georgetown ee Qatar.\n11 Abriil 2018


Uurka leh - 1177\nGraviditet - somaliska\nDhiigkarka yimaada xilliga uurkaHavandeskapsförgiftning - somaliska\nHavandeskapsförgiftning (dhiigkarka yimaada xilliga uurka) waa cudur aad qaadi karto markaad uurka leedahay. Waxaad yeelanaysaa dhiig kar. Taasi ayaa adiga iyo ilmahaba saameyn karta. Si cadaadiska dhiiggaaga loogu dejiyo waxaad u baahan kartaa nasasho iyo dawo lagu siiyo.\nFoosha iyo xanuunka foosha Sammandragningar och värkar - somaliska\nIlmo-galeenku waxa weeye muruq. Mararka qaar ayuu ilmo-galeenku xilliga uurka dhuujismaa/giigsamaa. Waxa tan loo yaqaannaa fool (sammandragningar). Marka la gaadho wakhtigii umusha ayuu sidoo kale ilmo-galeenku giijismayaa. Waxa tanna loo yaqaannaa xanuunka foosha.\nKhamriga iyo uurka Alkohol och graviditet - somaliska\nKhamri ha cabin markaad uurka leedahay. Waxa khamriga ku jira maadooyin khatar ah oo ilmaha caloosha ku jira dhaawici kara. Dumarka ay ku adagtahay inay cabitaanka khamriga joojiyaan ayaa taas laga caawimo karaa.\nTubaakada iyo uurka Tobak och graviditet - somaliska\nWaxyeelo ayay kuu keeneysaa haddii aad tubaakada isticmaasho markaad uurka leedahay. Ilmaha uurka ku jira ayaa maadooyin khatar ahi ka soo gaadhi karaan tubaakada. Sidaas darteed tubaako ha isticmaalin markaad uurka leedahay. Haddii ay kugu adagtahay inaad joojiso ayaa taas lagaa caawin karaa. Waxyaalaha ay tubaakadu ku jirto waxa ka mid ah sigaarka\nBooqashada xarunta umulisada Besök på barnmorskemottagningen - somaliska\nMarkaad uurka leedahay ayaad booqan doontaa xarunta umulisada. Waxa ay ujeedada booqashadu tahay si loogu eego sidaad adiga iyo ilmaha uurka ku jira aad tihiin. Waxa lagu siin doonaa talo iyo gargaar ku wajahan sidii aad dhalmad iskugu diyaarin laheyd. Booqashadu waa kuu bilaash.\nMiyaad uur leedahay mise dhawaan ayaad ilmo dhashay? Rayigaaga/Ereygaaga ka dhiiboGravid eller nyss fött barn? Gör din röst hörd - somaliska\nVideo: POX (Qalabka cabbirka ogsijiinta dhiigga)Film: Mäta syremättnaden i barnets blod, POX - somaliska\nVideo: Astaan cagaarshow, joonis ama indhacaseeyeFilm: Kontroll av gulsot på nyfött barn - somaliska\nIlmo soo rididdaAbort - somaliska\nVideo: OAE (Cabbirka maqalka)Film: Hörselprov, OAE - somaliska\nVideo: Sonkorta dhiiggaFilm: Kontroll av blodsockernivån på nyfött barn - somaliska\nVideo: Naas-nuujinFilm: Amning - somaliska


Aqoonsiga Trump ee Quddus oo khatar geliyey la dagaalanka argagixisada - BBC News Somali\nAqoonsiga Trump ee Quddus oo khatar geliyey la dagaalanka argagixisada\nImage caption Qaar ka mid ah ciidanka Maraykanka ee Gacanka\nAqoonsiga uu madaxweyne Donald Trump u aqoonsaday Quddus inay tahay caasimadda Israa'iil ayaa dhaliyey dhaliil aad u culus oo ka timid saaxiibada Ameerikaanka.\nDalka Baxrayn oo uu ka socdo shirweynaha sannadlaha ah ee wadahadallada amaanka, ayaa waxaa ka jira in ka soo qayb galayaasha dhamaantood ay walaac ka qabaan in dhawaaqaas uu fursad siinayo labada qolo ee gobolka mucaaradka ka noqday - Iran iyo jihaadoonayaasha Al Qaacida oo dhinac ah, iyo kooxda loogu yeero dawladda islaamiga (IS).\n"Madaxweynuhu dab ayuu shiday, wuxuuna saaxiibadiisa carbeed u dhaafay inay la tacaamulaan ololka" sidaa waxaa tiri Elizabeth Marteu, oo ka tirsan machadka caalamiga ah ee daraasaadka istaraatijiyadeed (IISS).\nSarkaal hore uga tirsanaa ciidanka gaarka ah ee UK, oo dalbaday in aan la soo xigan, ayaa dhawaaqaas la mid dhigay "sidii bam gacmeed inta biinka laga baxshay qol lagu dhex tuuray".\nRasmiyan, xukumayaasha carbeed ee khaliijka waxay mar walba taageersanaayeen in Falastiin xaq u yeelato dhul, ayagoo yaqiinsan in ay arrintan tahay mid muddo dheer jiitamaysay oo gobolka oo dhan saamaysay, ha noqdeen carab oo dhan, ama islaam oo dhan.\nSi gaar ah laakin marka loo fiiriyo, xubnaha da'da ah ee qoysaska xukunka haya marnaba kama aysan cafin hiilkii uu maamulka Falastiiniyiinta siiyey Saddaam Xuseen markii uu qabsanayey Kuwait 1990.\nIn yar ka dib markii dalkaas la xoreeyey, 'waxaan arkay' ayuu yiri ninka faalladan qoray 'qoraal darbi ku yaalla magaalada Kuwait City oo leh' "Quddus waa hoyga daa'imka ah ee Yuhuudda, aniga wax qorayana waxaan ahay qof u dhashay Kuwait".\nMarkaas waxay ahayd 1991, laakinse iminka arrintu sidaa way ka duwan tahay. Inta badan dadka ku nool dalalka carbeed waa dad dhallinyar oo aan aad u xusuusnayn, ama aan dan ka lahayn qabsashadii Kuwait 1990kii, laakin Quddus waa arrin ku weyn.\nWaa goobta 3aad ee ugu barakada badan Islaamka marka laga yimaado Makka iyo Madiina, waxayna ku taalla quluubta dad badan. Haddaba taasi maxay ka dhigan tahay marka laga hadlayo la dagaallanka argagixisada? Waxay ka dhigan tahay in khatar loo bareeray marka laba dhinac laga eego.\nMidda hore waxay tahay in dadka markii hore aan ku kacsanayn reer galbeedka, oo qaska bariga dhexe uusan ugu muuqan fal xasaradeed ay iminka dib u fekeraan.\nKhatarta labaadna waxay tahay in qofkii markii hore la shaqaynayey hay'adaha dawladda Maraykanka uusan iminka dhankaas u janjeerin.\nImage caption Xasan Nasrallah, Hogaamiyaha Xisbullah\nQodob kale oo muhiim ah waa dalka Iran\nJamhuuriyadda islaamiga waxay weli sii waddaa inay awood ahaan iyo sharaf ahaanba Sacuudiga kula tartanto gobolka. Muddo dheer waxay taageero siin jirtay laba miliishiyo oo ku kacsan Israa'iil oo kala ah Xisbullah iyo Xamaas.\nHaddaba, inkastoo xukumayaasha carbeed ay u dhaxeeyaan cadaadiska reer galbeedka iyo culays kaga imaanaya dadkooda, ayaa dhawaaqa iminka ka soo yeeray Maraykanka wuxuu xusuusinayaa hogaamiyeyaasha carabta in maamulka aqalka cad uu awood u leeyahay inuu wajigabax bado.


Kenya oo xog ka bixisay wixii maanta qabsaday Soomaalida Islii ee Nairobi - Caasimada Online\nHome Warar Kenya oo xog ka bixisay wixii maanta qabsaday Soomaalida Islii ee Nairobi\nKenya oo xog ka bixisay wixii maanta qabsaday Soomaalida Islii ee Nairobi\nNairobi (Caasimada Online) – Wargeyska Daily Nation ee ka soo baxa dalka Kenya, ayaa maanta oo Talaado ah qoray in howlgallo ciidamada ammaanka Kenya ay ka fuliyeen xaley iyo maanta maanta xaafadda Islii ee magaalada Nairobi lagu soo qabqabgtay in ka badan 650-qof oo Soomaali ah.\nWasiirka arrimaha gudaha Kenya Joseph Ole Lenku ayaa sheegay in howgallada lagu sugaayo ammaanka ee ka socda xaafaddaIslii ay sii socon doonaan ilaa inta gacanta lagu soo dhigaayo kooxaha weerarrada geesta.\nWar-qoraal ah oo ka soo baxay, Mr Lenku ayaa ka codsaday dadka deeganka in ay la shaqeeyaan hey’addaha ammaanka iyo dadka sidda muta dawacnimada ku caawinaya in la soo qabto kooxaha falalka argagixisada ka geesta Xaafadan Eastleigh.\nIn ka badan lix qof ayaa ku dhintay qaraxyada ilaa 30 kale waa ay ku dhaawacmeen qaraxyada ka dhacay xaafadda Islii Isniintii habeenkeeda.\nQaraxyada oo ahaa seddax ayaa kala kala dhacay maqaayaddaha Sheraton Cafe iyo The New Kwa Muzairua Super Grill Centre iyo sidoo kale waddada 11th Street abaare 7.30pm.\nLabada maqaayad ayaa isku jirra qiyaastii 300 metres.\n10 ka mid ah dadka dhaawaca ayaa la geeyay Isbitaalka Kenyatta National Hospital sidoo kale 12 kale ayaa loo qaaday Isbitaallo kale oo hadda lagu daweenaayo.\nIlaa iyo hadda ma jirto cid sheegatay inay ka dambeysay qaraxyadaasi is xig xigay.\nQaraxii kuwan ka horreeyay ayaa waxaa uu Axadii ka dhacay xaafadda Pangani oo aan sidaa uga fogeyn xaafadda Islii, booliskana waxa ay sheegeen in uu ku dhintay qaraxaasi qof isku xir xirayay walxaha qarxa.


Jabuuti oo ciidamo dheeraad ah usoo direysa Soomaaliya - calanka.com\nJabuuti oo ciidamo dheeraad ah usoo direysa Soomaaliya (Calanka.com) - Posted at 03/12/2012 By Saadaq\nDajiraha dawlada Jabuuti u fadhiya dalka soomaaliya mudane dayib Dubad rooble ayaa waxaa uu maanta ku dhawaqay in ciidamo hor leh oo ka socda dalka Jabuuti ay imaan doonaan dhawaan dalka soomaaliya.\nCiidamda jabuuti ee jooga soomaaliya ayaa ku hawlgala magaca Amisom,waxaana uu Danjiraha sheegay in ay sii wadayaan tababarada ay siinayaan ciidamada dawlada somaliya sifo looga hortago kooxaha mucaaradka ah ee dawlada ka soo horjeeda.\nDawlada Jabuuti waxaa ay intaasi raacisay in la Qalabeyn doono ciidamda dawlada somaliya si ay u hantaan amaanka guud ee dalka,waxaana dawlada jabuuti sheegtay in ay u dhabar adeegi doonto sidii cagahooda ay iskugu taagi lahaayen ciidamda Xooga dalka soomaaliya sifo ay uala wareegaan dalka oo dhan.\n"dawlada Jabuuti waxa ay keeni doonta Toddobaadkan gudihiisa 800 ilaa 900 oo Askari kuwaasi oo qayb ka noqon doona Hawlagalka AMisom ee soomaliya,ciidamdan ayaa ka hawlgali doona Gobolka Hiiraan"ayuu hadalkiisa ku yiri mudane Dubad.\nHadalka danjiraha ayaa ku soo beegmaya xili Maalintii shalay uu yimid dalka wasiirka gaashaandhiga dalka Jabuuti isagoona la kulmay ciidamda Jabuuti ee ku sugan magalada Baledweyne halaasi uu ku siiyay dar'daaran ku aadan in ay adkeyaan hawlaha ay u joogaan soomaaliya.\nUgu danbeytiina Jabuuti ayaa ka mid ah Ciidamda Amisom ee soomaaliya yimid,waxaana ciidamadeeda ay ka hawlgalaan Magalada Baledweyne iyo guud ahaan gobolka hiiraan,halkaasi oo ay ka hayaan hawlaha nabad ilaalinta ee soomaaliya.


Khilaaf dhaqaale oo la sheegay in uu soo kala dhex galay labada Shariif ee ugu sareysa Ibahaysiga Asmara iyo qaar ka tirsan golaha wasiirada oo ka cabanaya in howshooda ay dadkale wadaan. Ruunkinet 24/02/08\nWarar aan la xaqiijin oo ka imaanaya qaar ka tirsan mas'uuliyiita Isbahaysiga dib u xureynta ee magaalada Casmara ayaa ku waramaya in khilaaf weyn soo kala dhex galay Sheekh Shariif iyo Shariif Sheekh Adan oo ah labada nin ee ugu sareysa isbahaysiga dib u xureynta ee dhawaan lagu aasaasay magaalada Casmara.\nKhilaafka labada mas'uul ayaa la sheegay in uu ku saleysan yahay dhaqaale loogu tala galay isbahaysiga oo ah mucaawino ay ka heleen dalal iyo shaqsihaad.\nDhanka kale, warar lagu kalsoon yahay oo ka imaanaya mas'uuliyiin ka tirsan dowladda federaalka ah ee Soomaliya ayaa sheegay in qaar ka tirsan goloha wasiirada ay ka cabanayaan howshooda oo ay qabanayaan mas'uuliyiin kale.\nHowlaha ay ka cabanayaan mas'uuliyiintan ayaa la sheegay in ay ka mid yihiin how gallada qaar ka tirsan ciidamada dowladda iyo kuwa Itoobiyaanka ah ay ka sameynayaan magaalada Muqdisho iyo meelo kale.\nWarka ayaa intaasi ku daraya in ay ka cabanayaa mas'uuliyiintan in weeeraro ay qaadaan ciidamda dowladda ayagoon la ogeysiin ayna ka dhageystaa idaacadaha dibadda iyo kuwa gudaha howl gallada ka socoda goobo ka mid ah magaalada Muqdisho.


Yusuf Garaad: Wasiirka Afrika ee UK, Mark Simmonds, MP\nWasiirka Afrika ee UK, Mark Simmonds, MP\nSu’aalo ku saabsan Soomaaliya, Somaliland iyo UK.\nJawaabaha Wasiirka Afrika ee UK, Mark Simmonds MP\nWasiirka Afrika ee Xafiiska Arrimaha Dibadda ee dowladda Britain, Mark Simmonds, ayaa galabta si toosa uga jawaabay su’aalo u furnaa in qofkii doonaa weydiiyo. Wasiirka oo isla markaana ah mudane Baarlamaanka oo la soo doortay ayaa qiyaastii 45 waxaa uu toos uga jawaabayay su’aalaha lagu soo weydiiyo twitter. Su’aalaha la weydiiyay oo fara badnaa kama wada jawaabin. Jawaabihiisana midna kama badneyn 140 xaraf oo meelaha bannaan lagu tirinayo - taas oo ah mugga twitter uu qaadan karo halkii marba. Su’aalaha la weydiiyay iyo jawaabaha uu bixiyay intooda badan ayaan u soo tarjumay saaxiibbadeyda Soomaaliyeed ee aan Ingiriiska akhrin ama aan twitter isticmaalin amaba aan maanta la socon.\nAFEEF: Tarjumadani aniga ayay igu kooban tahay. Ma ahan mid ay tasdiiqisay, dalbatay ama laga wargeliyay dowladda Britain.\nSU'AAL: Wadahadallada Soomaaliya iyo Somaliland si wanaagsan ayay hore ugu socdaan. Laakiin maxay ku dhacday in laga fekeri waayay in arrinta ku saabsan maamulka duullimaadyada iyo hawadu ay dhib keenayaan?\nWASIIR UK: Arimaha ku saabsan [duullimaadka] hawadu waa arrimaha ay tahay dartood in ay u wadahadlaan Somalia iyo Somaliland.\nSu’aal: Militerigii iyo booliiskii Soomaaliya waxay burbureen 21 sano ka hor. Ciidanka Muqdisho joogaa waa hal beel. Ma dhiirri gelineysaa ciidan midnimo Qaran?\nWasiir UK: Midnimo Qaran oo xagga qabaa’ilka iyo Gobollada ah ayaa muhiim u ahaaneysa Soomaaliya in ay nabadgelyo iyo horumar gaarto.\nSu’aal: Maxaad u maleyneysaa in muhiimadda koowaad ee UK ay tahay si ay caawiso dowladda Soomaaliya?\nWASIIR UK: Madaxweynaha [Soomaaliya] muhiimaddiisa koowaad waa ammaanka. Annaguna waan la qabnaa wixii ka dambeeyay [shirkii] Soomaaliya 2013.\nSU'AAL: Kenya waxay wiiqeysaa dowladda Soomaaliya iyo dadaalka Britain ee ah in la xasiliyo Soomaaliya. Arrintaasi waxay u gogol xaareysaa Qabqablayaal dagaal. Waa maxay mowqifka UK ee Kismaayo?\nWASIIR UK: Gobolku wuxuu xuddun u yahay ammaanka iyo xasilloonida Soomaalia. In xal laga gaaro UK waxay kala shaqeyneysaa dhammaan dhinacyada oo ay ka mid tahay Kenya.\nSU'AAL: UK waxaa ku sugan Soomaali aad u badan. Dowladda Britain ma qaadday wax tallaabo ah oo ay kula xiriireyso?\nWASIIR UK: Qurba joogta kaalin muhiim ah ayaa u bannaan in ay cayaaraan. Waxaan qaar ka mid ah kula kulmay [xaafadaha London ee] Ealing iyo Westminster iyo [magaalada] Cardiff. Waxay mustaqbalka biirin doonaan wax weyn.\nSU'AAL: Maaddaama Nicholas Kay loo magacaabay Ergeyga Gaarka ah ee QM u qaabbilsan Soomaaliya, kaalinta IGAD ma lagu wareejin karaa QM?\nWASIIR UK: IGAD iyo QM waxay leeyihiin kaalimo kala duwan. Ka dib,\ndib-u-eegidda QM iyo magacaabidda Nick Kay ee Ergeyga Gaarka ah ee Xoghayaha Guud ee QM, isuduwidda hawluhu waxay noqoneysaa lama huraan.\nSU'AAL: G8 ma bixin doontaa miisaaniyadda loo[ga] baahan yahay [Soomaaliya], taas oo ka korreysa lacagta aan badnayn ee £200 milyan ah ee ay ku baaqeen, si loo xaqiijiyo dib u kabasho dhaqaale iyo xasillooni?\nWASIIR UK: Waan kugu raacsan ahay muhiimadda dib u kabashada dhaqaalaha. F.G. Kulankii ganacsiga ee aan anigu marti geliyey 8 May – horumar dhaqaale waa furaha koboca mustaqbalka.\nSU'AAL: Waa maxay istaraatiijiyada aad ka leedihiin in al Shabaab laga suuliyo Soomaaliya maaddaama ay kooxdaasi dhibaato hor leh ay sii horseedeyso?\nWASIIR UK: Waan kugu raacsan ahay in al Shabaab ay wiiqeyso ammaanka. Laba sano ka hor waxay haysteen Muqdisho. Abaalka waxaa leh AMISOM iyo ciidammada Soomaaliya.\nSU’AAL: Dowladda UK qorshaha ma ugu jirtaa in ay cadaadis ku saarto maalgeliyayaasha caalamiga ahi in ay ka guuraan Nairobi oo ay degaan Hargeysa ama Muqdisho?\nWASIIR UK: UK waxay dib u furtay Safaaraddeedii Muqdisho. Waa safaaraddii Yurub ee ugu horreysay 21 sano. Qaar kale in ay ku dhiirri geliso in ay ku daydaan ayaan rajeyneynaa.\nSOO JEEDIN: Meynaan maqal UK oo cambaareyneysa dil toogasho ah oo boobsiis ah oo ka dhacay Puntland iyo gobollo kale oo Soomaaliya ah. UK waa in ay ku dhaqaaqdo in la joojiyo falalkaas.\nWASIIR UK: UK wey ka soo horjeeddaa xukunka dilka meel kasta oo ay ahaato dunida. Dib eegidda garsoorku waxay ka mid tahay waxyaabaha uu Madaxweynuhu siinayo muhiimadda. Waxaan rajeyneynaa in uu arrinta [xukunka dilka] dib u eegi doono.\nSU’AAL: Haweenka Soomaalidu waxay u baahan yihiin in la badbaadiyo [xuquuqdooda la sugo]. Dowladda Britain ma leedahay qorshe cad oo ay dowladda Soomaaliya la horfariisaneyso oo arrintan wax looga qabanayo?\nWASIIR UK: Soomaaliya waxay ka mid tahay waddammada haweenka ugu daran. UK waxay horseed ka tahay falka lagula dagaallamayo faraxumeynta haweenka goobaha colaadda.\nAad baad ugu mahadsan tihiin su’aalihiinna. Waan ka xumahay in aanan kulligood idiinkaga wada jawaabin. Waxaan ka dhur sugayaa shirka soo socda ee Brussels.\nAkhristow maxaa kaaga baxay?\nPosted by Yusuf Garaad at 21:42:00


Madaxweyne Farmaajo oo maanta xil sare u magacaabay Tarsan - Caasimada Online\nHome Warar Madaxweyne Farmaajo oo maanta xil sare u magacaabay Tarsan\nMadaxweyne Farmaajo oo maanta xil sare u magacaabay Tarsan\nMuqdisho (Caasimada Online) – Guddoomiyihii hore ee gobolka Banaadir iyo duqa magaalada Muqdisho Maxamuud Axmed Nuur Tarsan ayaa waxaa maanta xil sare uu u magacaabay madaxweyne Maxamed Cabdullaahi Farmaajo.\nDigreeto kasoo baxday xafiiska madaxweynaha maanta oo Arbaco ah ayaa Tarsan loogu magacaabay la-taliyaha sare ee arrimaha siyaasadda ee madaxweyne Maxamed Cabdullaahi Farmaajo.\nTarsan ayaa bilihii dhowaa aad uga dhowaa madaxtooyada Soomaaliya, waxaana marar badan lagu arkayey madaxtooyada.\nTarsan ayaa ka mid ahaa musharaxiintii madaxweynaha Soomaaliya ee ku mideysnaa isbaheysiga ka dhanka ah madaxweynihii xilka ka degay ee Xasan Sheekh Maxamuud, waxaana uu ku jiray heshiis dhigayey in la taageero musharax kasta oo rajo ka leh inuu ka adkaado Xasan Sheekh.\nWaxa uu horey usoo noqday guddoomiyaha gobolka Banaadir iyo duqa Muqdisho, wxaaana lagu yaqaan inuu yahay nin hadallo dhiiran oo aan xaqiiqda la gaban.


Ugu yaraan todobo qof oo ku dhimatay qarax gaari oo ka dhacay Muqdisho - Puntland Mirror Believable Media Website\nHomeSomaliaUgu yaraan todobo qof oo ku dhimatay qarax gaari oo ka dhacay Muqdisho\nSeptember 28, 2017 Puntland Mirror Somalia 0\nUgu yaraan todobo qof oo ku dhimatay qarax gaari oo ka dhacay Muqdisho.\nMuqdisho-(Puntland Mirror) Ugu yaraan todobo qof ayaa lagu dilay kadib markii qarax laga soo buuxshay gaari lagu qarxiyay boosteejada basaska oo kutaala Muqdisho maanta oo Khamiis ah sida ay sheegeen ilo-wareedyo dhanka ammaanka ah.\nIntooda badan dadka dhintay ayaa waxay ahaayen dad rayid ah, sida ay sheegeen ilo-wareedku.\nMa jito cid sheegatay masuuliyada qaraxyadaas, balse xagjiriinta Al-Shabaab ayaa mar walba qaada weeraradaan oo kale.\nTirada dhimashada ayaa laga yaabaa in ay kororto, sida ay sheegeen saraakiisha caafimaadka.\nCaasimada Soomaaliya ayaa asbuucyadii u dambeysay ka nasatay qaraxyada dhimashada badan ee Al-Shabaab.\nSeptember 17, 2017 Sargaal katirsan ciidamada nabadsugida Soomaaliya oo lagu dilay Muqdisho\nMay 22, 2017 Madaxweyne Ku Xigeenka Puntland oo sheegay in qaar katirsan Al-Shabaab loo wareejiyay Muqdisho ay baxsadeen